
Conclusion di competencia deportivo pa aña 2016 di Professional Windsurfing Association. 

Sarah-Quita Offringa ta bataya 
duro y ta triunfa na Hawaii (Maui) 

E ultimo evento di windsurfing p’e aña ta conclui na Hawaii unda for di 31 di oc- 
tober te cu 13 di november e disciplina Ola Femenino y Masculino ta ser disputa. 
E evento aki ta dura 2 siman. E ultimo dia Sarah-Quita Offringa ta demostra ta 
dicon e ta un atleta di taya mundial. 



Sarah-Quita Offringa ta nabega tacticamente 5 manga sigui cu cada un ta dura 22 
minuut. Despues di tres hora y mei den un bataya final y superfinal unda bo tin 
cu bati su oponente 2 biaha prome cu bo por canta Victoria. 

Sarah-Quita ta capitalisa riba e oportunidad cu ta presenta p’e conquista e titulo 
di: “Queen of Hookipa”. 

Sarah-Quita no ta perde pa gana y ta derota su oponente convincentemente den 
dos manga sigui. E ta comparti e podium cu Junko Nagoshi y Sarah Hauser. 

E prome biaha cu Sarah-Quita ta competi den e evento aki na 2006 el a gana e 
titulo hubenil amateur. Awor 10 aña despues e ta gana e evento den categoria 
femenino profesional. 



^ Awo cu 2 florin mas, bo por gana e 


% 


An. 500.000,- +Afl. 350.000,- 

ObtenibGl na cualkier rebGndedo di Lotto. 

Negociacion no a bay facil, pero asina mes 


Banco di Caribe y FTA a firma un CAO pa 3 aña y mei 




no tin movemento di placa den pueblo, no 
tin circulacion di placa. 

Asina mes, FTA a logra un CAO pa su 
miembronan na Banco di Caribe, unda e 
trahadornan sigur a haya nan aumento, pero 
nan beneficionan secundario tambe e drecha 
considerablemente. 


AYERA den sala di reunion di Banco di 
Caribe a tuma lugar firmamento di un CAO 
nobo pa 3 aña y mei. Manera dirigencia di e 
banco, pero tambe di FTA a duna di conoce 
cu e no tabata un negociacion facil. 

E situacion economico di Aruba ta preocu- 
pante. No tin crecemento economico y ora 
cu puntra ta paldco, tabata Rudy Geerman 
a duna di conoce cu e uniconan cu ta haci 


inversion na Aruba, ta Gobierno. 

Pero no tin otro inversionista local pa inverti 
den mas proyecto. Tin un temor y nan ta 
prefera warda e placa, enbes di inverti. E 
situacion aki tambe ta afecta economia di 
Aruba den su totalidad. 


No ta na Banco di Garibe so, esald ta no- 
table, segun FTA. Tur nan negociacionnan 

di ultimo tempo, 

rv/wr cT o ■<-o /^i i 

Mike Eman ayera mainta na Gobernador 

A informa oficialmente cu Juan David Yrausquin y 
Richard Arends lo bira miembronan di su Gabinete 

Ki dia nan lo huramenta, ta depende di Gabinete di Gobernador 



DESPUES cu den fin di siman, Richard 7\rends y Juan David Yrausquin a pasa 
e screening necesario pa bira Minister, ayera mainta Prome Minister, Mike Eman 
a bishita Gabinete di Gobernador pa anuncia su candidato nobo pa Minister di 
Turismo, a bira ing. Mike de Meza, mientras cu e cartera di Economia a bay p’e 
consehero mayor di Gobierno Richard Arends. 

Prome Minister a bay serca Gobernador y a ser recibi pa sra. Yvonne Eacle-Dirksz, 
pa kende esald tabata un di su prome tareanan. 

Aunke por papia aki di un ‘switch’ di cartera, e no ta completamente asina. Pasobra 
tanto Richard 7\rends como Mike de Meza, no ta haya tur cartera, ya cu algun di e 
carteranan cu Otmar Oduber tabata ocupa, lo ser reparti bao di e otro miembronan 
di Conseho di Minister. 

Asina p.e. pa loke ta Cultura, y e Cartera di Productonan Primario, lo bay pa Prome 
Minister Mike Eman. 

Como tal, Parlamento mester duna su aprobacion p’e landsbesluitnan cu tin cu 
wordo traha, encuanto reparticion di e carteranan. 

Pesey despues di a bishita Goberndor, Prome Minister Mike Eman no tabatin nada 
nobo pa declara di loke nos tabata sac aba. 

Eoke si a wordo cuestiona, si den lista di candidato di AVP, no tin un di nan cu 
por a bira e.o. Minister Plenipotencario of yena e vacatura cu Otmar Oduber a bay 
laga. E duna e impresion cu e demas candidatonan tabata mas bien haladonan di 
garoshi, pero no ta califica pa ocupa un puesto Ministerial. 

Un video cu a ricibi hopi atencion den fin di siman 

Cuidadano atento ta hala atencion di 
señora cu ta tira sushi riba caminda 



DIADOMINGO merdia, un video publica riba Face 
book a ricibi hopi atencion, ambos positivo y negativo, 
di parti di comunidad. 

Den dicho video, un pareha a sigui tras di un 
señora cu a tira tres saco di sushi for di bentana 
di su auto. E pareha a para y hala e señora 
su atencion riba sushamento di e area 
publico. 

Nan a entreg’e un di e saconan di 
sushi y pidi’e pa piki e otronan. 

Un critica cu por a scucha 
den e video ta cu e señora, 
siendo un Arubiano, ta tira 
sushi riba caminda y despues 
ta culpa latino. E video a 
wordo aplaudi pa con tin 
ciudadanonan consciente p’e 
limpiesa di nos isla, pero na 
mes tempo critica p’e manera 
con el a atende cu e señora. 

Ta importante pa enfatisa 
rib’e importancia di limpiesa 
y tur hende mester sirbi como 
bon ehempel y yuda mantene nos 
isla limpi. 















AWEMainta Diamars, 15 November 2016 


For di ayera 14 di november 

Despues di 3or tin parkeo gratis den centro di ciudad 

Lo sigui controla esnan cu ta parkeer malo te 7or 

ARUPARiaNG a recorda tur su usuario cu entrante ayera 14 di november 
orario di parkeo paga a cambia. 

Orario cu ta drenta na vigor ayera dialuna ta di 9or di mainta pa 3or di atardi, 
esaki incluyendo diasabranan. Diadomingo ta keda gratis. 

Tarifanan di parkeo ta keda mescos, 50 cent pa 15 minuut, 1 florin pa 30 
minuut y 2 florin pa 2 ora den siman y pa 3 ora riba diasabra. 

Mientras cu patras di Botica Oduber como n’e parkeerplaats di e busstacion 
di Arubus tin 3 ora gratis di parkeo, pero mester registra e number di vak. 

AruParking ta pidi su usuarionan pa por fabor tene na cuenta cu lo cobra pa 
parkeo te 3or di atardi, pero lo sigui controla pa ‘foutief parkeren’ te 7or di 
anochi. 

Esey kiermen cu por para auto den valcnan blanco despues di 3or di atardi 
sin cu mester paga, pero no por para e.o. den vaknan geel, riba acera of pega 
cu un skina. 

Si sigui e reglanan ta evita situacionnan menos agradabel. 

AruParking lo sigui traha pa mehora e calidad di servicio y experiencia di un 
y tur cu ta bishita nos centro di ciudad. 





L.G. Smith Boulevard 112, Oranjestad, Aruba / Tel; (297) 524 4444 
Fax; (297) 582 6661 / e-mail: info@yrausquin.com / www.yrausquin.com 


Go Further 


• Chance to win a Disney Trip for 4 of your dreams 

• AWG 6,000 discount on 2016 Escape models 

• AWG 2,250 Ford Dealer Cash incentive on 

Escape and Edge 2016 models. 


Starting at 
AWG 57,700* 


^’Gertain nJles and restrictions apply. Please consult your sales representative for more infonnation. 




Starting at 
AWG 75,700* 


Get Your 
Disney Spirit on. 



































AWEMainta Diamars, 15 November 2016 



Si bo wak un suseso, 
saca e potret y manda pa 
noticia@awemainta.com 



Evelyn Wever-Croes (MEP): 


No tin material pa haci operacion 


DIALUNAultimo, Par- 
lamento den un re- 
union maratonico 
a trata e presu- 
puesto di Sa- 
lubirdad Pu- 
blico. Lider di 
MEP Evelyn 
Wever-Croes 
a expresa su 
lamento cu a 


wordo limita den 
tempo, pa- 
^ sobra tin 

h o p ' 
prob- 
lema 
den 



salubridad. 

Evelyn Wever-Croes a 
denuncia cu hospital na 
Aruba no tin material di 
operacion, cu mester a 
cancela algun operacion 
y hasta mester a sera tur 
sala di operacion diabi- 
erna ultimo, pa motibo 
di falta di fondo cu no a 
paga esnan cu ta bende 
e material di opera- 
cion. 


“Nos ta scucha 
hopi biaha cu 
na Venezuela 
no tin remedi 
y no tin ma- 
terial pa haci 
operacion. 

Locual nos 
NO tabata 
sa ta cu esaki 
ta pasa na 



0 “^ I ORGANISACION Dl 

I J| J. PENSIONADOPUBLICO 
. K^V^'ARUBANO 

CONVOCACION 

Directiva di OPPA ta invita tur su miembronan pa un Reunion Generai di 
Miembro 

cu io tuma luga dia 20 di november 2016 di 9.00 - 12.00 or di mainta na Piedra 
Plat Entertainment Center. 

Despues di reunion, di 12.00 - 13.00 or, lo tin oportunidad pa socialisa, 
disfrutando di un pasaboca y un bebida. 

E invitacion personal pa cada miembro a sali dia 20 di October 2016 via post. 
Miembronan cu no a ricibi e convocacion, por busca un copia na oficina di 
OPPA, di diamars te diabierna di 9.00 - 12.00 or di mainta. 

No laga otro conta bo, ni dicidi pa bo. Asisti y participa activamente den bo 
organisacion. 

Directiva ta conta riba bo presencia. 


7\ruba tambe! 

Na Aruba nos a mira cu 
operacionnan di wowo 
a wordo cancela te pa 
januari, pasobra no tin 
material pa operacion. 
Tin pashentnan cu ta core 
riesgo di perde nan bista 
dor di esaki”, segun lider 
di MEP. 

“Diabierna ultimo, cam- 
ber di operacion a wordo 
cera y operacionnan a 
wordo cancela, pasobra 
no tabatin materialnan 
suficiente pa haci opera- 
cion. 

Y no tin garantia cu cam- 
ber di operacion ta habri 
awe dialuna. Tur esaki 
ta debi na e hecho cu 
tin un problema serio 
cu maneho di bestelling 
di material necesario pa 
camber di operacion, pa- 
sobra hospital no ta ricibi 
pago na tempo. 

Mientras nos pueblo ta 
paga mas na AZV y na 
BAZV, e calidad di cuido 
ta birando menos! Esaki 
ta un abuso!”, sra. Wever- 
Croes a mustra. 

“Segun Minister Schwen- 
gle, esaki ta algo normal, 
y cu ta debi na un prob- 
lema di cash flow. 

Riba insistencia di MEP e 
Minister a compromete di 
soluciona e problema di 
cash flow. 

Minister Schwengle a ad- 
miti cu e problema pa cu 
operacionnan di wowo ta 
mas serio, y mester tuma 


mas tempo pa soluciona. 

Ki mishi e Aruba 5 strea 
ald conoce e probleman- 
an aki? Salud y bida di 
hende no ta cos di haci 
wega cu ne. Prioridadnan 
di e Gobierno aki un bi- 
aha mas ta ekiboca”, sra. 
Wever-Croes a continua. 

“P’esey mi a puntra Min- 
ister kico ta e problema 
cu OK ta cera, dicon e 
no a sali dilanti y informa 
comunidad di e problema 
aki, con e ta soluciona 
esaki inmediatamente. 
Tal bes mester considera 
pa pone mas placa dis- 
ponible pa duna cam- 
ber di operacion directa- 
mente. 

Nos cuido di salud a de- 
genera y awe den nos 
Aruba supuestamente 5 
strea, ta cancela opera- 
cion pa motibo di falta di 
material. Locual mi ta 
lamenta ta cu na Auba 
tin placa pa un cantidad 
di cosnan cu no mester di 
prioridad. 

Miyones y miyones ta 
bay den edificionan buni- 
ta, den klinkernan di mas 
colorido, den e asfalt mas 
caro na mundo, anto no 
tin placa pa material di 
operacion? 

Nos no por sigui asina 
mas! Nos pueblo kier 
miho cuido di salud. Nos 
pueblo merece un miho 
cuido di salud”, segun lid- 
er di MEP Evelyn Wever- 
Croes. 

Decision a cay na Corsou hba caso na Aruba: 

Kong Hing Supercenter mester paga 
prima na seguro maske nan a cancelá 



ICICO A RESULTÁ? 

Cu Kong Hing a entregá un reclamo pa pago di un 
accidente cu fork lift y un robo pa cual Kong Hing 
no a haña compensacion. 

Riba esey el a dicidi di cancelá tur e dos seguronan. 


Un investigacion di Corte a mustra cu Kong Hing 
tabata debe Boogaard varios factura a razon di Afl. 
9.892,79, Afl. 5.725,00yAfl. 49.463,99 pa un total 
diAfl. 65.081,78. 

Pa colmo Boogaard a bisa cu nan no a haña e men- 
sahe cu Kong Hing a manda pidiendo confirmacion 
cu si nan ta paga e daño. 

Na final Corte di Husticia a tene cuenta cu ambos 
banda a faya, pero cu nan no por concedé pa Kong 
Hing cobra Boogaard loke nan ta reclamá, pero cu 


CORTE di Husticia na Corsou recientemente mester a dicta sen- 
tencia den un pleito civil entre un supermercado y un compania di 
seguro caminda nan tabata sigurá.. 

E supermarket a pérdé e caso y mester paga e seguro balente sén 
di prima, pasobra nan a kibra e acuerdo premat- 
uramente. 

E doño di Kong Hing Supercenter a apelá e ve- 
redidto cu Corte na Aruba a dicta dia 21 di october 
aña pasá den e desacuerdo cu nan tabatin Boogaard 
Assurantién. 

E supermarket tabatin un seguro contra candela y 
daño material serca Boogaard p’e periodo 1 di janu- 
ari 2031 te 1 januari 2014 cu te fecha cu e seguro 
a vence. 

E prima tabata Afl. 49.463,99 (pa un aña). 

Un di e condicionnan di e seguro tabata cu e su- 
permarket mester paga e prima y otro gastonan di 
antemano of pa mas tardá 30 dia despues cu e pago 
tabata stipulá. 

Si e pago no tuma lugar di antemano, e seguro no ta 
responsabel pa tur loke sosodé despues di e fecha. 

Di tur manera tin un variedad di motibo pa cual 
e compania di seguro no ta para responsabel si e 
pago ta lat. 

Si Hing Kong Supercenter cancelá e seguro promé 
cu fin di aña, tin cu reduci e prima di acuerdo cu e 
periodo. 

Bayendo al grano, dia 7 di maart 2013 Boogaard a 
manda un nota pa Kong Hing pa nan paga e prima 
di Afl. 49.463,99, pero no a haña reaccion. 

Dia 22 di maart Boogaard a bolbe manda un recor- 
datorio indicando cu mientras no paga prima, no 
por paga eventual daño. 

Kong Hing a sera un di dos seguro na Boogaard 
contra candela y daño material pa un suma di Afl. 

5.725,00. Kong Hing a bolbe faya di paga. 


Kong Hing mester paga Boogaard e suma di Afl. 25.620,04 mas 
un interes di Afl. 3.843,00. 

Ademas lOng Hong mester paga pe caso, pasobra nan a pérdé. 


k 






payroll 


smart 


celery 

smart online payroll ^ 


Quick and Easy Online payroll software for Aruba, Curaçao, 
Sint Maarten and the BES-islands. 


celerypayroll.com 

Vision di Prome Minister Mike Eman birando realidad 

Binnenhof cu Plaza Padu ta den wordo inaugura 


MAS y mas e vision di Prome Minister Eman ta birando visibel 
den tur skina di Aruba, principalmente den Centro di Ciudad cu ta 
ensera varios edificio renoba, restaura, remodela y tambe construc- 
cion di parke y otro centronan di encuentro. 

Na momento cu Gabinete Mike Eman a sinta na 2009, ya caba e 
plannan, pa e.o. e Centro Historico, tabata cla. 

Esaki pasobra den oposicion caba a pone atencion riba edificionan 
cu no tabata mag di a bay perdi. 

E plannan tabat’ey, mester a pone nan den ehecucion y esey a 
sosode di inmediato. 

A reconstrui Bestuurskantoor y e Gobierno nobo cu a caba di sinta 
por a drenta eyden pa cuminsa traha. Un edificio cu tabata na punto 
di wordo bendi dor di e Gobierno prome cu Gabinete Mike Eman. 
A sigui cu restauracion di Centro Historico. Tur e edificionan den 
mal estado, entre nan e watertoren, edificio di Algemene Reken- 
kamer, cas di Gobernador, stadhuis y mucho mas. 

A construi Cocolishi dunando realce n’e centro di gobernacion y 
awor ta cuminsa cu e edificio bieu di Havenkantoor. 

E cambio ta visibel y tur hende ta admiti esaki. Vision di Prome 
Minister ta haya su perfil. Awor e Binnenhof ‘Plaza Padu’ ta den 
keda cla pa pronto wordo inaugura. 

Aña pasa tabatin un ceremonia modesto di ‘groundbreaking’ di 
Plaza Padu. 

Plaza Padu cu ta wordo traha den un estilo di ‘Binnenhof’ ya ta 
den keda cla p’asina Aruba henter por gosa di dje. 

Plaza Padu ta parti di e vision di e actual Gobierno pa loke ta reno- 
bacion di Centro di Ciudad. E vision aki ta birando un realidad 
den cada faceta. 

Plaza dedica na Padu Lampe 


E persona na kende e Plaza ta dedica ta Juan Chabaya Lampe, 
mihor conoci como ‘Padu’ of ‘Padu del Caribe’. 

Un shon di hende, stima y aprecia pa tur cu conoce. Un persona 
sumamente talentoso, creativo y inspirativo. 

Padu ta un di e co-autornan di nos himno nacional, ‘Aruba Dushi 
Tera’. Banda di ta un musico cu a produci cancionnan inolvidabel 
manera e di e dos himno di Aruba ‘Abo So’, Padu ta tambe un pin- 
tor y un autor di bukinan metafisico. 

Pero mas ainda, Padu ta un luchador di prome ora di nos Status 
Aparte. E lucha di e humilde pueblo Arubiano na inicio di siglo 
pasa. Un lucha sagrado, un anhelo grandi, un deseo cu despues di 
hopi contratiempo a keda realisa na 1986. 

Mescos ta e amor incondicional cu Aruba henter tin pa Padu, e 
icono Arubiano, nos Tata di Cultura. 

Na momento di ceremonia di groundbreaking di Plaza Padu, Prome 
Minister Eman a elogia Padu cu e siguiente palabranan. 

“Ta poco personalidad nos tin na Aruba cu a duna un contribu- 
cion n’e aspecto politico y e desaroyo constitucional y a duna un 
contribucion valioso pa eternidad den crea e vinculonan entre nos 
como ciudadanonan cu e suelonan stima di nos dushi tera Aruba”. 
Prome Minister Mike Eman ta un persona berdaderamente or- 
guyoso y contento cu su vision ta birando realidad. 

Na momento cu algun aña pasa miembronan di Gabinete Mike 
Eman den oposicion e tempo ey, a para duro pa no bende Bestuur- 
skantoor, tabata p’e vision cu tabatin con ta mira e rol di Bestuur- 
skantoor. Un centro di gobernacion cu ampliacion y su propio plasa, 
estilo Binnenhof como parti di renobacion di Centro di Ciudad. 

Parlamentario Clarisca Velasquez (AVP): 

Awor pueblo ta wak 
cu su propio wowo 
unda su placa ta bay 


“ARUBA tin hopi desaroyo ta andando tur caminda. Proyectonan 
cu tur Gobierno a papia riba nan mas cu 20 y 30 aña e Gobierno 
aki di Mike Eman a concretisa nan. 

Aruba tin un joya di un containerhaven cu nos Arubianonan mester 
ta contento cu ne na Barcadera. Un containerhaven cu hopi Go- 
bierno a papia añanan riba dj’e e Gobierno aki a haci’e realidad”, 
Parlamentario Glarisca Velasquez a declara. 

“Un hospitaal nobo ta loke hopi Gobierno a papia riba dj’e e Go- 
bierno aki di Mike Eman ta concretisando e. 

Un joya di hospitaal cu nos tambe mester di orguyoso di dj’e. 

Un caminda di cuatro via cu a papia hopi aña riba dj’e pa alivia 
e trafico di San Nicolas pa Oranjestad y vice versa e 
Gobierno ald di Mike Eman ta conretisando e. 

Por cuminsa mira con e barionan cu ta situa a lo largo 
di e Green Gorridor con bunita nan ta kedando”, 
segun Parlamentario Velasquez. 

“Un Watty Vos Boulevard cu tambe a papia añanan 
riba dj’e e Gobierno aki dentro di poco ta cuminsa 
cu su construccion. 

E caminda mester bin ya cu e containerhaven a keda 
cla na Barcadera pa yuda e trafico pa hotelnan cu 
nan por pasa via Watty Vos boulevard pa bay pa 
hotelnan. Un joya di projecto cu ta necesario pa 
alivia Oranjestad. E ta bay cuminsa dentro di poco. 

Tur e edificionan di Gobierno cu e Gobierno anterior 
a laga deteriora y para na nan suerte tur a wordo 
renoba”, e Parlamentario a mustra. 

“Nos barionan birando mas bunita dia pa dia. Nos 
dushi isla birando bunita dia pa dia cu tur e desar- 
oyonan cu e Gobierno aki a trece cu ne pa nos pais 
por un pais di cinco streya. 

Nos mes hendenan cu ta biba ald mes ta bisa awor 
nan por wak unda nan placa a bay. 

Nos bishitantenan cu tambe ta bin Aruba y despues 
ta regresa ta bisa cu vVuba ta birando bunita dia pa 
dia”, Parlamentario Velasquez a duna di conoce. 

“Cuatro proyecto grandi cu añanan tur Gobierno a 
papia riba nan e Gobierno aki di Mike Eman a con- 
retisa tur den dos periodo di gobernacion y esald ta 
di admira con curashi y determina e Gobierno aki ta. 

Esaki ta tur e bunita trabao cu e Gobierno aki a bin 
ta haciendo for di aña 2009 cu nan a sinta. Aruba ta 
wordo considera e isla cu mas a desaroya den caribe 
e ultimo añanan y esaki nos hendenan por mir’e cu 
nan propio wowo”, Parlamentario Clarisca Velasquez 
a conclui. 


NEED EXTRÁ%I(I0 


PLEASE APPLY AT ANY OF OUR 3 
LOCATIONSOR CALL US 
AT 5821818 FOR MORE INFO. 


5ASAKI S821818 PIEDRA PLAT 5851818 0R0U80 5839969 

Parlamentario mr. Xiomara Maduro a bin cu mocion: 

Pa Gobierno presenta un plan integral cu 
solucion p'e problema di dump na Parkietenbos 


ARUBA tin 7 aña ta warda riba un solucion p’e dump na Par- 
Idetenbos. Un solucion presenta p’e Gobierno di MEP pa reduci 
e volumen di sushi y paga e candela na dump a wordo sabotea na 
grandi dor di AVP. 


Ta di spera cu e mayoria di AVP den Parlamento tambe mira e 
urgencia y necesidad p’e accion aki di parti di Gobierno y pa nan 
brinda nan apoyo p’e mocion aki por wordo acepta unanimamente 
pa Parlamento di Aruba, segun Xiomara Ruiz Maduro. 


Pero awe cu e sero di sushi no por crece mas y cu e dump ta un 
molester grandisimo p’e becindario, Gabinete Eman no por keda 
colga mas na saya di MEP y mester por presenta e solucion cu nan 
a bisa cu nan tin. 

Durante e tratamento di presupuesto 2017 nos a atende e asunto 
aki cu Minister Mike de Meza encarga cu Medio Ambiente y MEP 
a presenta un mocion pa Gobierno dentro di un luna presenta un 
plan integral na Parlamento cu ta contene e solucion p’e problema 
di e dump na Parkietenbos, segun Xiomara Ruiz Maduro di frac- 
cion di MEP. 


Claridad y seguridad pa Serlimar 

Den e mocion aki MEP a pidi Gobierno pa ancra aden tambe e 
papel cu Serlimar lo desplega den e solucion presenta. 

Mester brinda claridad y seguridad n’e empleodonan di Serlimar 
tambe ya cu tin indicacion fuerte cu e solucion di Gabinete Eman 
ta pa laga un otro compania priva procesa e sushi. 

Den un scenario asina e trahadornan di Serlimar n’e dump na 
Parkietenbos tin derecho pa haya sa kico lo pasa cu nan seguridad 
di trabou. 


No a dedica ningun atencion riba e dump den Presupuesto 

Gabinete Eman ta gaba cu e ta un Gobierno berde y sostenibel, pero 
ora ta toca medio ambiente, e Gobierno aki ta laga hopi di desea. 
E problema na nos dump na Parldetenbos no ta di awor, pero asina 
mes e Gobierno di signatura berde no a dedica ningun atencion 
n’esaki. 

Den presupuesto 2017 no tin ni sikiera un frase pa bisa kico Gabi- 
nete Eman su solucion ta p’e problema aki y con y dentro di cuanto 
tempo lo implementa un solucion p’e dump. 

Mocion pa un plan integral wordo presenta 

Fraccion di MEP a entrega un mocion p’asina Gabinete Eman en- 
trega na Parlamento un plan di accion con lo atende cu e problema 
di desperdicio di sushi na Parkietenbos y presenta esaki dentro di 
un luna na Parlamento. 


Actua contra derecho humano 

Den e consideracion di e mocion MEP a corda Gabinete Eman cu 
segun Corte Europeo di Derecho Humano, Gobierno mester tuma 
medida pa evita tur peliger pa bida di hende, incluso ora ta trata 
peliger relata na nos medio ambiente. 

Locual ta pasando n’e dump na Parkietenbos a bay completamente 
for di man y ta contra e derecho humano di bida di esnan biba den 
becindario di e dump. 

Nos no por keda warda mas pa busca un solucion. Gabinete Eman 
tin e obligacion pa presenta un solucion, ya cu cada dia cu pasa e 
bida di e habitantenan di Parkietenbos y becindario ta core peliger. 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Omgon specv^'s* 




CALAkV'j 



Samsung note edge 


blu sport 4.5 
afl, 210,00 


Samsung sG mini 
afl. 315.00 


Also; Samsung S5 , s5 mN, Samsung S4, Samsung 4mini, S3 mini atc,,,, 
Acc^soles for ali Samsung and Iphone modets 

TosNbaLaptop 15.6MGb 320Gb Haiddisk. Afi, 900.00 
Hp Ink catridgec^ Univensal Japtop adaptefa etc.. 
iTunes gift cards $ 10,00, $ 15,00 and S25,00, 

Googie piay oards ancf Raystation Naivvork caitts. 

Saies, repair and accessoiies for all Samsung modals and other cellulars, 
Unlock, raload. reset, upgrade, replaoe lod, keypad, speaker etc,,,,,, 

VACATURE 


Centro di Memoria van het Dr. Horacio E. Oduber Hospitaal heeft 
plaatsingsmogelijkheid in de functie van: 


Psycholoog 


Bezoek onze website of facebookpagina voor 
meer informab'e over deze funcbe. 


www.arubahospital.com • | ■ hospitalaruba 



Oficina Centrai di Esfadistica a presenta 
Indice di Prijs di Consumo October 2016 


E CPI pa luna di october 2016 ta 117.61, 
loke ta representa un subida di 0.2% com- 
para cu e indice di september 2016 (117.35) 
y acumulando p’e aña 2016 te cu na october 
un caida di 0.7%. 

E cambio di e CPI p’e ultimo diesdos (12) lu- 
nanan (october 2015 te cu october 2016) ta 
-0.1%, un subida di 0.7 punto di porcentahe 
(ppt) compara cu e periodo corespondiente 
di aña pasa (-0.8%). 

E promedio anual di e tasa di inflacion p’e 
periodo di october 2015 te cu october 2016 
ta -1.0%, un caida di 1.9 ppt compara cu e 
0.9% registra den e periodo di october 2014 
te cu october 2015. 

Durante e luna ald, shete (7) di e diesdos 
(12) sectornan a registra subida di prijs. E 
subidanan cu tabatin e mayor efecto riba 
e CPI a wordo registra p’e sectornan di 
“Cuminda y bebida no-alcoholico” (1.9%), 
“Mobilario” (0.4%), “Recreacion y cultura” 
(0.2%) y “Vivienda” (0.1%), causando un 
efecto di 0.27, 0.02, 0.02 y 0.02 ppt, re- 
spectivamente. 

E subidanan den e restante sectornan a con- 
tribui cu un efecto di 0.01 ppt riba e CPI di 
october 2016. 

E subidanan aki a wordo contraresta parcial- 
mente dor di principalmente caidanan den 
e indicenan di e sectornan di “Transporte” 
(-0.3%) y “Comunicacion” (-0.7%), cu a 
contribui cu un efecto di -0.06 y -0.04 ppt 
riba e CPI di october 2016, respectivamente. 
E caidanan den e sectornan restante a con- 
tribui cu un efecto di -0.01 ppt riba e CPI 
di october 2016. 


E subida den e sector di “Cuminda y be- 
bida no-alcoholico” a wordo causa princi- 
palmente dor di un subida di 2.2% den e 
categoria “Cuminda”, causando un efecto 
di 0.27 ppt. 

E subida den e sector di “Mobilario” a wordo 
causa principalmente dor di un subida den 
e categoria “Productonan textil pa cas” 
(3.4%), causando un efecto di 0.02 ppt. 

E subida den e sector di “Recreacion y cul- 
tura” a wordo causa principalmente dor di 
un subida di 8.6% den e categoria “Vaca- 
cion”, causando un efecto di 0.05 ppt. 

E subida den e sector di “Vivienda” a wordo 
causa dor di un subida den e categoria “Huur 
di vivienda” (0.1%), causando un efecto di 

0.02 ppt. 

E caida den e sector di “Transporte” a wordo 
causa dor di un caida di 1.5% den e categoria 
“Gasto relaciona cu uso di vehiculo di trans- 
porte personal”, causando un efecto 
di -0.13 ppt. 

E caida den e sector di “Comunica- 
cion” a wordo causa dor di un caida 
den e categoria “Servicio di telefon y 
fax” (-0.7%), causando un efecto di 
-0.04 ppt. 

E canasta di consumo di e CPI ta 
consisti di 452 bienes y servicionan. 
Compara cu september 2016, 30.5% 
di e bienes y servicionan aki a con- 
oce un aumento di prijs causando 
un efecto di 0.61 ppt, mientras cu 
28.3% ta mustra un caida di prijs, cu 
a contribui cu efecto di -0.39 ppt y 
p’e restante 41.2% no tabatin cambio 
den prijs. Prijsnan di bienes a subi cu 


0.4% na october 2016 y a causa un efecto di 
0.25 ppt riba e CPI di october 2016. Prijs- 
nan di servicionan a conoce un caida di 0.1 % 
y a causa un efecto di -0.03 ppt. 

E CPIC (core inflation) - CPI excluyendo e 
efecto di energia y cuminda - a registra na 
october 2016 un subida di 0.8%, un caida 
di 0.4 ppt, compara cu e periodo corespon- 
diente di aña pasa (1.2%). 

E indice di energia - cu ta consisti di e pro- 
ductonan: Electricidad, awa, gasolin y diesel 
a registraun caida di 7.3%, cu ta 5.6 ppt mas 
abou compara cu e periodo corespondiente 
di aña pasa (-1.7%). 

E indice di cuminda a registra un caida di 
0.7%, cu ta 4.0 ppt mas abou compara cu e 
periodo corespondiente di aña pasa (3.3%). 

E bestaansminimum pa un hogar consistien- 
do di dos (2) adulto y dos (2) mucha (edad 
0-14 aña) na october 2016 ta Afl. 4,365, 
mientras cu pa un hogar di un (1) adulto e 
suma ta Afl. 2,079. 



Diabierna, dia18 di november 2016, 

e Departamento di Pensioen di APFA 
lo ta cera en conexion cu un curso 
interno. 

Dialuna, dia 21 di november 2016, 
e Departamento di Pensioen lo ta 
habri atrobe. 

Parlamentaho Desiree de Sousa Croes 

Den mocion Boby lunoh ta pidi pa re-evalua tratamento 
medico pa tur baby cu un condicion genetico 


“TRISOMIE 18, of syndrome 
di Edwards, ta un condicion 
genetico cu mundialmente ta 
afecta 1 riba 5000 recien naci, 
haciendo e condicion aki e di dos 
condicion genetico mas comun. 
Trisomie ta ora na lugar di tin 
un pareha di chromosoom - un 
procedente di mama y un di 
tata - tin un di 3 chromosoom 
cu informacion genetico”, segun 
Parlamentario Desiree Croes. 

“Den caso di trisomie 18, esald 
ta pasa rib’e di 18 pareha di 
chromosoom. Ora esaki pasa 
rib’e di 21 pareha di chromo- 
soom, esaki yama trisomie 21, 
of down syndrome. 

Asina ta existi condicionnan 
genetico trisomie 13, 15, 17 etc. 
Esun mas grave cu e otro, pero 
tur cu un similaridad, esta e edad 
mas halto di e mama”, Parlamen- 
tario de Sousa Croes a continua. 

“Teniendo cuenta cu esaki frac- 
cion di AVP a bin cu un mo- 
cion, cu nan a duna e nomber 
di e baby cu su deseo di biba a 
start un debate riba cuido den 
casonan di condicion genetico, 
unda por tin tratamento nobo, of 



“No ta usual pa duna un mocion, 
ni un amienda un nomber, pero 
mirando cu Baby Lunah ta e ini- 
ciadora mas hoben di un debate 
cu a surgi den e ultimo lunanan, 
nos a introduci- cu permiso di 
Presidente di Parlamento- du- 
namento di titulo na mocion. 


E cambio cu lo mester wor- 
do introduci, un re-evalu- 
acion di casonan medico 
no comun, manera esun 
di Baby Lunah, lo mester 
no solamente conta pa e 
hobencita aki, pero pa tur 
otro mucha miembro di 
nos comunidad cu ta den 
mes situacion. 

Diaranson atardi dia 16 
di november mas sigur 


ainda desconoci pa mediconan 
na Aruba. 

Rib’e necesidad di e tratamento 
ald, expertonan medico lo mes- 
ter por tuma un desicion a base 
di nan conocemento y e posibi- 
lidad real di cura, alivio di sufri- 
mento of mehoracion di calidad 
di bida como criterio decisivo”, 
Parlamentario de Sousa Croes a 
sigui splica. 


Parlamento lo vota riba tur 
mocion, pues tambe 
rib’e mocion Baby 
Lunah”, Parla- 
mentario De- 
siree Croes a 
conclui. 


RITLES 

DIALUNA merdia, Keira 
Teepe y Alexandra Angela 
a realisa un bishita cerca 
Minister di Husticia Arthur 
Dowers. 

Durante e bishita aki nan 
a realisa varios pregunta na 
e titular di Husticia, esaki 
den cuadro di nan materia 
Hulandes. E mandatario a 
contesta tur e preguntanan 
y a finalisa motivando cada 
un pa termina nan estudio 
y keda leu for di droga. 

Minsiter Dowers a gradici 
nan pa nan bishita y a regala 
cada un e “mug” di Fun- 
dacion Anti Droga Aruba 
(FADA) cu nan tema di e 
aña aki You Only Live Once 
(YOLO) y un obsekio di 
Ministerio di Husticia. 

Pa excelencia den hospitalidad y acomadacion hotelero 

Playa Linda ta ricibi oro for di RCI pa di 25 aña consecutivo 



RECONOCIENDO un trayectoria continuo den hospitalidad 
sobresaliente, Playa Linda Beach Resort recientemente a ricibi e 
prestigioso premio, “25-year RCI Gold Crown Award”. Aruba su 
Playa Linda ta un di e unico dos hotelnan afilia cu RCI Resorts den 
Caribe cu e ricibi e asignacion di honor aki, basa riba un cuarto siglo 
di dedicacion na ofrece servicio sobresaliente na cliente y ofrece 
huespednan acomodacion di calidad halto. 

Durante un bishita recien, RCI Caribbean Account Executive Che- 
rie Jeffries a comenda Playa Linda su Gerente General Peter van 
Grinsven y su staff pa nan compromiso extraordinario den provee 
experiencenan sobresaliente di vacacion. 

“Masha poco resort a logra e prestigioso premio aki cual claramente 
ta demostra Playa Linda su dedicacion na su propietario y huesped- 
nan di intercambio di RCI,” asina el a remarca. 

“Cumpli cu e normanan halto impone dor di e programa ta yuda 
proba cu bo ta ofreciendo e nivel mas halto di calidad y servicio, y 
cu nos ta orguyoso di ta afilia cu Playa Linda Beach Resort.” 

E premio ta parti di RCI® Resort Recognition Program, celebrando 
25 aña di honra resortnan afilia cu consistentemente ta surpasa 
expectativa di bishitante. RCI, e lider mundial den intercambio di 
vacacion, tabata e prome pa pone normanan di calidad p’e industria 
di intercambio di vacacion na momento cu a lansa e programa na 
1992. 


Hotelnan afilia ta ser evalua di acuerdo cu feedback duna tocante 
di acomodacion, hospitalidad y experiencia na miembro. 

RCI su programa lider ta otorga premio n’e resortnan cu mihor 
evaluacion. Unicamente e e propiedadnan cu e nivelnan di mas 
halto di excelencia ta ser considera p’e reconocimento aki. 

Aceptando e codiciado premio, Gerente General di Playa Linda 
Beach Resort, Peter van Grinsven a comenta, “riba varios diferente 
frontera, e ta un esfuerso di nos miembronan cu ta sostene rond tras 
rond di iniciativa y mehoracion continuo, esnan cu ta intercambia 
y huespednan cu ta duna nos feedback y nos empleadonan, kende 
nan abilidad hospitalario y den semper duna 100% na pia di trabou, 
ta yuda nos sobresali.” 

E1 a agrega: “Nos ta orguyoso di acepta e asignacion, un biaha mas, 
como un a “RCI Gold Crown” Resort, y tin tur intencion di sigui 
marca puntuacionnan halto pa hopi aña mas nos dilanti.” 

Riba potret: Gerente General Peter van Grinsven, hunto cu miem- 
bronan di team, Front Office Assistant Manager Junior Violenus, 
Concierge Yvette Tromp, Executive Housekeeper Ingrid Todd, 
Hospitality <Sc Guest Relations Manager Pauline Dijo y Human 
Resource Manager Sulaika Kelly, a acpeta e prestigioso premio 
“25th year Gold Crown Award” di RCI Caribbean su Account 
Executive Cherie Jeffries. 

Mimi Lampe di DPS: 

Ganadonan di Appel di Oro ta embahadornan entre nan coleganan 


Ohala tur docente por haya un premio 



E ekipo completo di Dienst Publieke Scholen (DPS) a keda hopi con- 
tento ora cu nan a tende cuanto di nan docentenan a wordo nomina 
pa un Appel di Oro y mas ainda tabata emociona ora cu durante di 
e anochi di premiacion, 8 di nan docentenan y actornan di sosten 
a gana un Appel di Oro. 

Pa comparti e emocion cu e ganadonan, e orguyo di DPS, e “school- 
bestuur” a organisa un atardi ameno pa e ganadonan pa celebra 
nan premio. 

Juffrouw Mimi Lampe, awendia den su funcion nobo di “Staf- 
functionaris Onderwijs en Leerlingenzaken” na Dienst Publieke 
Scholen (DPS), a expresa cu ohala tur docente por haya un Appel 
di Oro, pero como cu esey no ta posibel, DPS ta considera cada 
ganado, un embahador entre nan coleganan motivando henter 
e team di docentenan na e scol. 

“DPS ta desea cu nan por sigui eherce nan trabao den un ambiente 
agradabel cu tur e hermentnan cu nan mester y principalmente, e 
motivacion pa traha cu e muchanan; pa yuda e muchanan y percura 
cu tur mucha resalta riba nan nivel y segun loke nan por”, asina 
Juff. Mimi Lampe a expresa. 

Pasion ta un factor cu tur e ganadonan di Appel di Oro tin en co- 
mun y ta algo hopi importante. Mimi Lampe a comenta cu esaki 
no ta conta solamente den enseñansa, pero pa tur otro profesion; 
mester tin pasion, gana, gusto den e trabao y automaticamente 
e resultadonan di e persona lo ta miho. 

Lampe a tuma Juffrouw Mey como ehempel. E1 a traha cu e docente 
aki kende ta specialisa pa traha cu muchanan cu necesidadnan 
special. 

E1 a comenta cu e tin hopi admiracion pa e pasion cu e juffrouw 
ta desplega y tin hopi admiracion pa hendenan cu un pasion asina 
extra special pa traha cu hobennan special, como cu e ta tuma hopi 



di e persona cu ta traha cu nan pa yuda nan bay dilanti. 

E hobennan ta bay dilanti cu pasonan chikito. 

Ta un hecho cu tur hende ta yega unda cu nan mester yega y ta 
traha segun nan nivel y e hobennan cu necesidadnan special ta 
rekeri un poco mas esfuerso. 

E luna di enseñansa, esta october, ta un luna basta bisa pa e “veld” 
pero e parti bon di e celebracion ta cu por mira un “boost” grandi- 
simo den e periodo ald, segun Mimi Lampe. 

Na tur scol por nota mas movecion, e emocion di nominacionnan, 
e compañerismo pa organisa lectura y atencion pa programanan 
special. 

Naturalmente despues ta agrega na e emocionnan cu e anuncio di 
nominacionnan y e ganadonan di e Appel di Oro. 

“Ohala por duna tur persona cu ta traha den enseñansa un premio, 
pasobra tur ta traha duro”, asina Juffrouw Mimi Lampe a conclui 
bisando y esaki ta conta no exclusivamente pa e docentenan, pero 
sigur tambe pa e actornan di sosten manera assistentnan den Idas, 
guia interno, etc. Tur merece un premio! 

Docentenan di Scol Paso pa Futuro cu a gana 
Appel di Oro ta hopi contento y motiva 



A toca Scol Paso Pa Futuro e honor di tin den nan ekipo di do- 
centenan, no 1, sino 2ganado di Appel di Oro, e premiacion di 
excelencia den enseñansa. 

Dienst Publieke Scholen, DPS, cu ta e schoolbestuur bao di cual e 
scol ta resorta, a organisa un atardi ameno pa celebra e 8 ganadonan 
di Appel di Oro cu ta traha na scolnan cu ta cay bao di DPS. 

Entre e invitadonan tabatin juffrouw Mey Wong y juffrouw An- 
gelique Trimon, respectivamente “vaste invaller” y “Idassenassis- 
tent” na Scol Paso Pa Futuro. 

Juffrouw Mey a haya hopi leuk cu DPS a organisa un encuentro 
den nan honor. E nominacion mes pa un Appel di Oro tabata un 
sorpresa, Juffrouw Mey a laga sa, despues a bin e otro sorpresa, 
pues cu el a gana den su categoria. 

E ta agrega cu e ta haya hopi bon cu Minister Michelle Hooyboer- 
Winklaar a dicidi di haci algo asina pa reconoce esunnan cu ta haci 
hopi den enseñansa y e ta spera cu e trend aki ta algo cu lo sigui. 

E aprecio extra cu DPS a demostra pa e docentenan pa loke nan 
ta haciendo na e scolnan, tabata un sorpresa extra y a wordo hopi 
bon ricibi. 

Juffrouw Angelique a comenta cu e no a spera ni e nominacion, ni e 



premio y ni tampoco e evento organisa pa DPS y ta un experiencia 
great, un “feeling asina nice” ora cu un persona ta wordo aprecia 
asina. 

Finalisando, el a bisa cu el a keda hopi contento particularmente pa 
e recepcion cu nan a haya dialuna na scol despues di a ricibi e Appel 
di Oro. Tur e alumnonan tabata wardando nan yega scol, pafo para 
y despues den klas tambe e studiantenan tabata hopi entusiasma. 

Ex Minister di Turismo, 
Olmar Oduber orguyoso 
di mira continuidad den 
proyectonan laga atras 


TE ainda ta mira cu ta tumando basta 
tempo pa haya un reemplasante pa mane- 
ha e cartera grandi cu ex Minister Otmar 
Oduber a sa di maneha. Un cantidad di 
proyecto y programa a keda pendiente pa 
wordo ehecuta dor di e ex Minister y Min- 
isterio, p’esey Otmar Oduber ta orguyoso 
ora cu mira continuidad den esakinan cual 
ta na beneficio di comunidad. 

Nombramento di otro Minister 

Tin un gran cantidad di programana y 
proyecto cu a wordo laga atras na Minis- 
terio, sinembargo ta ripara cu ta tumando 
basta tempo pa haya un reemplasante. 
Esta un Minister cu mester bay carga e 
responabilidad como Minister di Turismo, 
Transporte, Sector Primario y Cultura. 
Hopi ta wordo scucha, pero ta kere cu ta te 
na momento cu Prome 


Continuidad 

Hecho ta, cu tin un cantidad di proyecto y 
urgencia tambe pa desicionnan cu mester 
wordo tuma. Pa loke ta e pilar economico 
di pais Aruba, nos turismo mester sigui 
wordo guia y mas cu claro tin desicionnan 
cu mester wordo tuma pa futuro. 

‘Mi ta contento di mira continuidad cu 
algun plan manera Prome Minister Mike 
Eman a menciona recientemente pa loke 
ta desaroyonan den caya grandi. 
Ambiente y musica den caya grandi, wifi 
pa publico usa den caya grandi e.o. ta 
proyectonan cu tabata wordo carga p’e 
Ministerio cu mi a bay laga atras. 
Esakinan no ta desaroyonan unda cu ta 
‘mete den cartera di otro’ sino cu ta mira 
con pa crea ambienta p’e turista cu ta bin 
Aruba entre otro. 



Minister anuncia 
e nomber, e ora 
ey lo wak ken 
(nan) lo car- 
ga e respon- 
sabilidad ald, 
ex Minister 
Oduber a 
bisa. 


Si crea un mihor ambiente den caya 
grandi, nan lo haci uso di transporte 
publico of di taxi y nan gasta mas 
y lo tin mas motibo di gasta den 
comercio y retail na Aruba. 

Cada un di e proyectonan aki a 
wordo trata cu Gabinete’, ex Min- 
ister Otmar Oduber a finalisa. 


Pa esnan cu no entrega e 
declaracion pa dia 
1 di december 201 ó 

No tin mester 
di entrega un 
peticion pa 
prolongacion 
di termino 
pa entrega e 
declaracion 
di inkomsten- 
belasting 2015 

DEPARTAMENTO di Impuesto ta 
participa cu e ultimo dia pa entrega e 
declaracion di 

inkomstenbelasting 2015 ta 1 di decem- 
ber 2016 y Ider gradici su clientenan cu 
a cumpli caba cu e termino di entrega. 
Pa tur e clientenan cu no por entrega nan 
declaracion pa e fecha stipula, automati- 
camente Departamento di Impuesto lo 
prolonga e termino di entrega cu 6 luna 
mas. 

Pues, e clientenan aki no tin mester di 
entrega un peticion manera tabata e 
caso den e añanan anterior. Despues di 
e prolongacion automatico, e fecha final 
pa entrega e declaracion di inkomsten- 
belasting 2015 ta bira: 1 di juni 2017. 

Mester remarca cu Departamento di Im- 
puesto ta prolonga e termino di entrega 
un solo biaha. Despues di 1 di juni 2017 
no ta posibel pa haya mas prolongacion. 
E maneho aki ta valido pa tur cliente 
particular y nan conseheronan fiscal of 
oficinanan di accounting. 

Ta consehabel pa e clientenan cumpli cu 
entregamento di e declaracion dentro di 
e termino legal di 2 luna. Ta bon tambe 
pa tene na cuenta cu Departamento di 
Impuesto ta procesa tur cobransa defini- 
tivo segun e fecha cu e declaracion a wor- 
do entrega. Ta mantene pues e termino 
‘First in, first out’. E declaracionnan cu 
wordo entrega prome lo wordo procesa 
prome. 

Cu e maneho nobo aki Departamento di 
Impuesto ta spera di por duna servicio 
mas eficiente y efectivo na su clientenan. 

A drenta na vigor e aña aki 

Deduccion di studielenmg for di 
inkomstenbelasting ta posibel 

Di acuerdo cu Minister Bermudez 


DURANTE tratamento di presupuesto 
2016 den Parlamento diamars ultimo, un 
topico cu a trece varios pregunta pa Min- 
ister di Finanzas, Angel Bermudez, tabata 
tocante deduccion di ‘studielening’ for di 
‘inkomstenbelasting’. 


Conseho di Minister a yega na un acuerdo 
cu su proposicion pa haci e ‘studielening’; 
specificamente lo cual un persona ta paga 
na interes y amortisacion deducibel for di 
‘inkomstenbelasting’. 



Segun Minister Bermudez, e facilidad 
aki cu a dentra na vigor e aña aki mes, 
ta duna tur persona e oportunidad 
yena esaki den nan ‘aangifte’ pa 
2016 y deduci for di nan entrada 
lo cual nan ta paga na impuesto e 
aña aki. 

E mandatario a splica cu e facili- 
dad aki ta mescos cu esun cu ta 
wordo aplica na Corsou y ta 


E mandatario a anuncia du- 
rante e reunion publico cu 
desde 23 di Augustus, 


un forma pa motiva tur studiante pa bolbe 
nan pais y eherce nan profesion. 

“E intencion di e facilidad aki cu mi a 
propone, ta pa atrae e yiunan di tera pa 
bin bek despues cu nan finalisa nan studio 
den exterior y traha na Aruba mes”, asina 
Minister Bermudez a expresa. 

Ademas, e facilidad aki ta conta tambe pa 
esunnan cu a studia na Aruba tambe, pero 
cu a opta pa tuma un studielening di Aruba. 
Segun informacion adicional di e manda- 
tario, te cu aña 2015, ta solamente e interes 
paga por a bini na remarca pa deduccion. 

Mientras tanto, Minister Bermudez a anun- 
cia cu e ta trahando rib’e cambio di ley di 
‘inkomstenbelasting’ pa asina por acomoda 
e facilidad aki, sin embargo ya caba a saca 
un MB cu ta ofrece e areglo aki pa aña 2016. 


Minister Mike de Meza: 

Instalacion di luz na San Nicelas y 
rend di Aruba ta haci un cambie grandi 



MINISTER di Energia, ing. 
Mike de Meza a compaña Prome 
Minister Mike Eman diahuebs 
anochi durante instalacion di e 
prome puntonan di luz den bario 
di De Vuyst na San Nicolas. 

Pa Mike de Meza, esaki ta otro 
muestra mas di e dedicacion y 
compromiso cu Gobierno di 
Aruba tin cu e districto aki. 
“Esaki ta un bario cu a 
haya hopi atencion, pa- 
sobra Gabinete Mike 
Eman a ripara cu falta 
esaki. Loke a pidi p’e ta 
luz den bario; algo cu 
ta hopi importante pa 
tur hende,” asina Min- 
ister de Meza a expresa. 


Tabata un momento cu 
tanto Minister de Meza 


como Prome Minister Eman a 
disfruta enormemente di a com- 
parti ya cu habitantenan tabata 
sumamente contento. 

E titular di energia, encarga cu e 
companianan di utilidad nacio- 
nal a splica cu Juanamortoweg 
pa hopi aña no tabatin luz y e 
zijstraatnan tambe tabata scur. 
Un señora a bisa cu e ta biba mas 
cu 32 aña y nunca e tabatin luz; 
awor e ta sinti hopi mas sigur y 
contento hunto cu su nieto paso 
tin luz. 

“Na San Nicolas bo ta mira cu 
hendenan ta sumamente con- 
tento y esey ta laga bo sinti bon 
pasobra e ta parti di e plan cu 
Gabinete Mike Eman I y II a 
bin cu ne. 

A cambia 12 pa 13 mil luz pa 


LED di cual 9 mil ta puntonan 
existente y 40% ta puntonan 
nobo unda antes no tabatin luz 
publico prome,” asina Minister 
de Meza a declara. 

“E ta algo grandi, pasobra e ta 
proyecto sumamente bon, e LED 
ta hopi mas eficiente y ta gasta 
hopi menos y loke bo ta spaar 
cune bo por pone hopi mas luz 
den e barionan.” 

Por ultimo, Minister Mike de 
Meza a duna di conoce cu den e 
dia y lunanan cu ta bin lo pone 
luz den otro barionan cerca, y 
mescos rond di Aruba lo mira un 
cambio grandi. 

Esnan cu no tabatin, ta bay haya 
awor y esnan cu tabatin caba ta 
bay mira un cambio. Como tal, el 
a felicita un y tur cu e logro aki. 

Parlamentario Guillfred Besaril (MEP): 

^^Aruba un luna despues di e marcha 
contra criminalidad: NADA!^^ 




destruccion. 

E conteo total di loke a keda registra ta 
mas o menos 55 caso den cual sea tabattin 
arma di candela, violencia, destruccion y/ 
of ladrocia. 

Pues practicamente 2 caso di e tiponan di 
incidente analisa pa dia y na tur caminda 
riba nos isla! 

Tabatin un acuerdo di 3 punto entre e 
grupo na cabez di e “Marcha contra Crimi- 
nalidad” y Gobierno encabeza pa sr. Mike 
Eman. Enbista di e resumen elabora den e 
articulo aki combina cu hecho cu durante e 
tratamento di e presupuesto di husticia pa 
2017, Gobierno no a entrega ningun nota 
di cambio pa duna e Ministerio e 10 miyon 
florin adicional acorda, mi ta conclui cu un 
biaha mas sr. Mike Eman y e titular actual 
di husticia a simplemente tuma e manifes- 
tantenan y pueblo en general haci! 

Ciudadanonan di Aruba ta cansa di e 
situacion di criminalidad y e falta cronico 
di seguridad. Mientrastanto e situacion ta 
sigui su curso normal di “High Season” na 
man di un Gobierno cu tur dia ta gastando 
e poco credito na credibilidad cu a sobranan 
den nos comunidad”, Parlamentario Besaril 
a termina. 


DEN un entrevista, Parlamentario di Parti- 
do MEP, sr. Guillfred Besaril, a elabora riba 
e situacion di inseguridad cu ta reina riba 
Aruba y e resultado te n’e momentonan aki 
di e Marcha contra Criminalidad cu a tuma 
lugar riba 13 di october 2016. Sr. Besaril a 
declara lo siguiente: 

“Exactamente un luna pasa un grupo grandi 
di cuidadano a bin hunto pa un marcha cu 
den tur trankilidad nos por yame uno “His- 
torico” pa Pais Aruba. Dicon? 

No p’e cantidad di persona cu a participa, 
sino mas bien p’e motibo cu a pone e grupo 
bin hunto y manifesta. 

Niun ciudadano riba nos pida baranca por a 
biba soña cu algun dia lo mester a lanta para 
y laga e voznan rezona pa un tema diferente 
na p.e. e situacion economico, di labor, edu- 
cacion of finanza publico di Aruba. 
Realmente e ta dificil na digeri cu tur esald 
a tuma lugar pa motibo di un aspecto cu 
semper tabata un punto fuerte di nos isla, 
esta seguridad. 


Tur loke Aruba ta awe como pais ta grande- 
mente danki n’e seguridad 
cu semper a existi riba 
nos pida baranca. 

Un situacion di 
seguridad cu a 
conoce cambion- 
an drastico den e 
ultimo 6 añanan. 


Esey ta un hecho indiscutibel mas. 

P’esey e rabia y decepcion serca e gran 
mayoria den nos comunidad; di e studiante 
cu ta haña su mes confronta cu ladronicia 
na su scol of instituto educacional, te na e 
comerciante cu derepente ta bira victima di 
atraco of peor hasta perde su bida pa motibo 
di e circulacion halto y ridiculo di arma di 
candela cu tin na Aruba. 


E pregunta principal cu nos mester haci awe 
na Gobierno ta: “Awe exactamente un luna 
despues di e marcha pa nos isla su seguridad, 
kico a cambia?” Y e respuesta ta .... NADA! 
Entre 13 di octobery 13 di november 2016, 
Aruba a conoce un total di 18 caso di la- 
dronicia (registra) di cual 4 di nan riba turis- 
ta. A registra 8 caso di intento di ladronicia 
cu un solo detencion como resultado. 

Den e periodo aki tabatin 4 atraco y 2 in- 
tento di atraco cu un solo detencion na final. 


Ademas di e atraconan of intento n’esaki, 
nos comunidad a haña su mes confronta cu 
no menos cu 5 incidente den cual arma di 
candela a hunga rol. Danki n’e esfuerzo di 
Guerpo Policial a logra 3 detencion durante 
e sucedidonan aki. 

Den e periodo menciona tabata tin 16 caso 
di sea maltrato y/of menasa. Y e periodo 
a conta 
cu dos 
caso di 

Dangui Oduber (MEP) 

Minister Benny Sevinger a pone 
henter nos pais na benta! 


DURANTE tratamen- 
to di presupuesto 2017 di 
Ministerio di Infrastruc- 
tura hopi prueba a wordo 
presenta cu ta duna in- 
dicacion cu tin actonan 
di corupcion tumando 
lugar. 

Dia pa dia ta bira mas ob- 
vio cu Minister Sevinger 
no tabatin un maneho e 
ultimo 7 añanan aki. 

E no ta tene cuenta cu de- 
saroyo den nos turismo, 
e no ta tende cuenta cu 
e moratorio cu tin riba 
mas kamber di hotel, e 
no ta tene cuanta e ley di 
ordenanza publico y mas 
bien ta tuma decisionan 
basa riba kende ta paga 
mas pa haya mas. 

Esaki t’e decadencia den 
gobernacion, segun Dan- 
gui Oduber, miembro di 
fraccion di MEP. 

Esun cu por paga mas 
t’esun cu ta haya mas. 


Puntre ken cu bo kier 
riba caya con bo ta haya 
tereno, con bo ta haya 
bestemmingsbwij zijging, 
con bo ta haya permiso 
di estadia pa keda Aruba. 
“Mi kier bisa Minister 
Sevinger cu gobernacion 
no ta un negoshi. Gober- 
nacion ta algo serio. 

For di aña pasa nos a pidi 
Minister Sevinger e lista 
di terenonan comercial 
cu a wordo otorga e ul- 
timo 7 añanan aki. 

Durante e tratamento 
di presupuesto aki nos 
a bolbe puntra Minister 
e lista aki. Ta parce cu e 
lista aki lo ta un ‘’staats- 
geheim” y Minister no 
kier comparti e lista aki 
cu Parlamento. 

Kico di sconde tin, nos 
no sa, pero hecho ta cu 
ni Idco nos a haci, ni cu- 
anto nos a pidi e lista aki, 
Benny Sevinger no kier a 


comparti esaki. 

Te dia di awe nos ta 
warda e lista di terenonan 
comercial cu a wordo 
duna e ultimo 7 añanan 
aki”. 

Segun Dangui Oduber, 
no tin transparencia. 
Benny simplemente no 
kier duna pueblo cuenta. 
Despues di e tratamento 
di presupuesto di Minis- 
ter Sevinger un biaha mas 
el a opta pa no comparti 
e lista aki cu Parlamento 
y asina aki pueblo no ta 
haya sa kendenan a haya 
terenonan comercial e 
ultimo 7 añanan aki. 

Cu prueba den man nos 
a trece dilanti con un 
famia a haya 90.000 M2 
di e pueblo aki pa pone 
esakinan na benta. 

Ta tristo y condenabel cu 
Benny SEvinger “willens 
en wetens” ta coopera cu 
corupcionan aki. 

Ta obvio cu e pueblo a 
ser lubida y e Minister 
ald y e Gobierno aki ta 
pone pueblo na ultimo 
lugar. 

Den 7 aña tin mas cu 
12.000 persona wardan- 
do pa un pida tereno, tin 
3000 persona wardando 
pa un cas social, pero 
esakinan no ta prioridad. 
Prioridad ta duna un 
damita di 19 aña 5000 
M2 di tereno riba Sasaki 
pa pone esald na benta. 
Prioridad ta parti tereno 
p’e grupo previlegia aki 
pa pone tur tereno na 
benta. Tur esaki ta pasa 
cu conocecemento di 
Minister Sevinger. 

Durante e reunion 
aki Minister Sev- 


desvia atencion di loke e 
ta haciendo cu patrimo- 
nio di pueblo. 

No ta un prueba a wordo 
presenta sino un can- 
tidad di prueba caminda 
ta bisto cu Minister Sev- 
inger a pone henter nos 
pais na benta. 

N’e momentonan aki te 
hasta e ROP ta wordo 
cambia, pasobra na ca- 
minda tereno a caba cu 
Benny. 

Un Minister asina aki no 
ta digno di confianza di 
e pueblo aki y si fraccion 
di AVP no kier huzge, 
pueblo lo sa di huzge otro 
aña, segun opinion di 
Dangui Odu- 
ber (MEP). 

Prome Minister Mike Emon: 

De Vuyst tambe ta conoce e prosperidad 
di pais Aruba cu instaiacion di iuznan LED 



“NOS ta hopi contento pa mira e alegria 
den cara di ciudadanonan di De Vuyst”, 
asina Minister President a cuminsa na bisa 
diahuebs anochi despues cu hunto cu ha- 
bitante di e bario sra. Bonnie Duinkerk a 
cende e prome luz LED. 

E dianan siguiente, ELMAR ta sigui e trabou 
di instala e resto di luznan LED destina pa 
e bario di De Vuyst. 

Luz de Bario a yega na e bario pariba di 
brug y pa instalacion di e prome luz LED, 
nos prome mandatario tabata compaña pa 
Minister di Energia, ing. Mike de Meza. 
“Esaki ta un proyecto cu ta forma parti di un 
pensamento cu nos a inicia for di momento 
cu nos a drenta Gobierno caminda nos kier 
percura pa e prosperidad di nos pais por 
yega den tur skina di Aruba”, asina Premier 
Eman a splica. 

Segun su pensamento, pa hopi aña e pueblo 
Arubano a biba den un pais cu ta hopi or- 
guyoso pa su hotelnan di cinco strea, pero 


cu no por a duna nos conciudadanonan un 
calidad di bida di cinco strea. 

“Nos soño ta pa un dia nos por bisa cu nos 
barionan tambe ta di cinco strea; nos casnan 
di anciano ta di cinco strea, nos scolnan y 
luganan publico”, el a comenta. 

P’esey Gabinete Mike Eman a desaroya un 
vision pa mehora nos barionan, pa percura 
pa e servicionan mas elemental ta presente. 
Den e caso di De Vuyst ya caba tabatin un 
renobacion amplio di infrastructura, pero 
ainda tabata falta e luz publico. 

“Iluminacion ta parti di e vision aki. Tin 
hopi bario cu ciudadano tin ta biba 30 pa 
40 aña, pero nunca iluminacion a yega. Na 
momento cu nos a dicidi cu ta bay cambia 
tur luz di cay apa LED a wak oportunidad pa 
tuma e reduccion di uzo di consumo di ener- 
gia pa duna espacio pa amplia e puntonan di 
luz rond di Aruba”, e e mandatario a splica. 

Asina tur siman Ministerio di Asuntonan 


General ta den otro bario pa pone e luznan 
aki, cubriendo un necesidad grandi cu tin. 
Adicional na luz, Minister President tambe 
ta duna oido na peticion pa asfalt y ver- 
keersplateau. E mandatario ta compronde 
cu awendia trafico ta mas condensa den 
barionan y cu hobennan cu ta core duro y 
no ta pensa cu ta lanta stof of rib’e peliger 
cu ta nifica pa e peatonnan. 

Ya caba ta trahando hunto cu Minister di 
Infrastructura y DOW riba esaki y ta insta- 
lando verkeersplateau dilanti di tur scol rond 
Aruba, pero tambe den e barionan. 

Un bes cu e prome luz a keda instala na De 
Vuyst diahuebs anochi, Ministernan Eman 
y de Meza a comparti cu e habitantenan y 
personalmente a gradici nan pa e pasenshi 
di a warda tur e tempo cu a warda. A com- 
promete cu “ta bay sigui reparti e alegria cu 
awe nos ta mira den bario di De Vuyst y cu 
ta bay traha tambe pa e ultimo aki tambe por 
conoce ehecucion di Fase 2 di su mehoracion 
di bario”, e mandatario a conclui. 

Exileso clausura di werkshop "Compronde Autismo" 



UN di e retonan mas 
grandi pa educadornan, 
sea na scol regular pero 
particularmente na Cen- 
tronan di Cuido di Mu- 
cha, ta anda cu muchan- 
an cu ta rekeri atencion 
special. 

Autismo of e syndrome di 
“Autism Spectrum Disor- 
der”, ASD ta un di nan. 
Centronan di Cuido 
ta e ambiente ideal pa 
reconoce e sintomanan 
y tambe ofrece e prome 
intervencion cu semper 
ta yuda. 

Pa e motibonan ald, Fun- 
dacion pa Nos Muchan- 
an, conhuntamente cu 
Fundacion Autismo Aru- 
ba, a organisa un tayer 
“Compronde Autismo” 
pa eleva conocemento 
rib’e tema. 

Temanan tabata e. o. 
Con pa traha cu mucha 
cu Autismo den grupo; 
Compronde Autismo; 


Con pa traha cu “picto- 
gram”; Comunicacion 
visual; Con pa observa 
mucha cu tin ASD; Len- 
guahe y comportacion 
social. 


Centronan cu a partici- 
pa ta e. o. Tiponi, Pasa 
Dushi Pasa Pret, Villa 
Doortje, Belle Bambino, 
Pretty Flower, Big Bird, 
Smart Kidz, De Glim- 
lach, Chikitin Bin Bin, 


Stichting Magic King- 
dom, Stichting Kids 
Creation y Debby Doo 
Speelschool. 

FPNM ta gradici orador- 
nan, Gisele van Grieken 


Speech and Language Ther- 
apist y Uleike Tromp 
Behavior Therapist pa nan 
tremendo instruccion y 
ta felicita e lidernan, de- 
seando nan exito den nan 
trabou cu mucha! 


Stichting voor Verstandelijk 
Gehandicapten Aruha ta 
gradici Cluh di Movimiento 



STICHTING voor Verstand- 
elijk Gehandicapten Aruba kier 
laga henter pueblo di Aruba sa cu 
scol di baile Glub di Movimiento 
ta integra personanan special 
den nan show di baile diasabra 

26 di november y diadomingo 

27 di november na Gas di Cul- 
tura.Club di Movimiento ta un 
ehempel pa henter comunidad 
dor di prepara nan alumnonan 
hunto cu personanan special pa 
un tremendo show. 

Dor di entrena hunto nan alum- 
nonan ta custrumba cu e perso- 
nanan special cu porta normal- 
mente nan no ta pasa tempo cu 
nan. Nan ta ripara cu e person- 
anan special tambe tin talento 
y ta leuk pa haci algo hunto cu 
nan. E ta yena nos cu orguyo pa 
wak nos clientenan cu e alum- 
nonan ta entrena hunto riba un 


diasabra mainta. 

E integracion di personanan 
special ta importante pa consci- 
entisa pueblo cu nos clientenan 
tambe t’ey y tambe por participa 
den comunidad cu actividad riba 
varios tereno. P’esey Stichting 
voor Verstandelijk Gehandi- 
capten Aruba ta gradici Club di 
Movimiento cu nan a invita nos 
clientenan. Club di Movimiento 
no ta solamente un scol unda e 
alumno ta siña baila. 

Na Club di Movimiento e alum- 
nonan ta siña hopi mas les cu 
ta importante pa funciona den 
un comunidad unda mester 
tin lugar pa tur persona cu o 
sin limitacion. Pabien Club di 
Movimiento cu e bunito trabao 
y exito pa tur participantenan di 
e show “our heroes” dia 26 y 27 
di november! 

Ciudadanonan di 
De Vuyst contento cu 
proyecto ^Luz den Bario^ 
di Gabinete Mike Eman II 



DIAHUEBS anochi, 
e comunidad cu ta resi- 
dencia den cayanan di 
De Vuyst a bin pa pres- 
encia y celebra hunto. 
E motibo di celebracion 
no tabata ningun fiesta 
tradicional, pero simple- 
mente e hecho cu no 
mester warda mas, paso- 
bra Gobierno di Aruba a 
cumpli cu nan peticion. 

Minister President Mike 
Eman pa medio di su 
proyecto ‘Luz den Bario’ 
y den compania di Minis- 
ter ing. Mike de Meza, a 
instala e prome luz LED 
den e bario. 

E habitantenan a expresa 
nan satisfaccion pa cu e 
atencion cu nan bario ta 
haya, pasobra ta aumenta 
siguridad, pero tambe ta 


contento pasobra otro 
barionan di Aruba tambe 
ta bay haya luz y asina 
hopi hende mas tambe 
ta beneficia. 

Fred Duinkerk tin hopi 
tempo bibando na De 
Vuyst. E conoce hopi 
hende, y hopi ta bisa cu 
nan bo ta haya mucho 
sigur ora mester cana den 
anochi y marduga pa bay 
y bin di trabou. 

“E ta hopi bon, nos a 
spera hopi tempo y awe 
nochi el a sosode”, e ca- 
bayero a indica. 

“Di momento cu Gobier- 
no a bin cu e plan, ta hopi 
bon; tur hende cu mi ta 
papia cu ne ta contento 
cu a bin cu luz”, a añadi. 

E ciudadano ta gradici. 


pero tambe consciente cu 
e luz no ta bay haci tur 
cos riba su mes. “Seguri- 
dad ta pa nos tur y nos 
tur tin contribui.” 

E1 a expresa cu: “Go- 
bierno no por haci tur 
cos; nan ta haciendo nan 
best, pero nos como co- 
munidad tambe mester 
haci nos best manera tira 
wowo riba otro, cria nos 
yiunan bon pa nan no 
horta y asina tambe nos 
ta crea un bon comuni- 
dad.” 

Sharifa Whitfield ta un 
bisiña nobo cu ta con- 


tento. Un di e luznan 
instala ta hustamente di- 
lanti di su cas. P’e tambe 
siguridad den bario ta 
importante y ta spera cu 
otro barionan tambe lo 
haya luznan mescos cu 
na De Vuyst. Minister 
Eman actualmente ta den 
otro bario di San Nicolas 
cada diahuebs pa instala 
luznan. Prome cu esey, a 
haci mescos den bario di 
Noord. 

Di e manera aki ta keda 
recore e isla completo. 

Glenda Thomas y Jer- 
emy Thomas tambe ta- 


bata presente diahuebs 
anochi na e instalacion 
expresando nan alegria. 
Nan ta conta con antes 
e bario tabata hopi scur, 
pero cu e claridad di e 
luznan LED ta bay laga 
tur hende wak ta ken ta 
cana den e bario. 

“Nos ta contento cu Min- 
isternan a bin den nos 
bario y cu nan ta yuda 
nos pa sigui bay dilanti 
cu e bario,” asina Glenda 
a duna di conoce. 

“Mi ta haya cu e ta un 
gran idea, e ta mas siguri- 
dad pa e pueblo mes,” el 
a finalisa bisando. 


Las Fashionistas la bira ganadornan 
di prome edicion di Quiz Nighl 2016 



PRESENTADORNAN George Win- 
terdaal y Addonsito Groes ta organisa pa 
6 siman largo un Quiz Night na diferente 
locacion na Aruba. 

Tur diamars anochi di 8’or pa 9’or y mey, 
teamnan por bini y inscribi nan mes y 
participa na e anochi di test pa e sesonan. 

E prome edicion tabata diamars siman 
pasa y a ser gana pa e team cu ta yama 
nan mes Las Fashionistas cu ta consisti 
di Angelle, Angelo, Christoffer y Hiram. 
Tur diamars e quiz lo tuma lugar y pa 
diamars awor e locacion lo ta Aruba Rac- 
quet Club na Noord. Danki ta bay na 
Christine Hintz di Manrique Capriles y 
Beso De Vino! 

E quiz tin acento riba conocemento gen- 
eral. 

Un y tur ta keda cordialmente invita pa 
bin forma parti di e ambiente dushi y 
unico aki riba diamars anochi. Pa mas 
informacion por yama number 5616151 
of 5602626. 

Den cuadro di IPA su Dia Publico 1 9 di novennber binidero 

Pa Otami Thomasia, prefesien di maestro 

ta un prefesien di curasen 


DIASABRAdia 19 di november Instituto 
Pedagogico Arubano (IPA) ta tene su Dia 
Publico (Open dag) anual. 

IPA ta ofrece estudio pa formacion di mae- 
stro di scol preparatorio, di scol basico y di 
scol avansa. IPA tin mas cu 25 aña formando 
maestro pa enseñansa di Aruba y den trans- 
curso di aña e instituto aki a demostra y 
afirma e necesidad y balor cu e tin. 


profesion como maestro. 

Durante e periodo aki bo ta cera conoci cu 
tur area di formacion y tambe e dos spe- 
cialisacionnan cu IPA ta ofrece. Na final di 
e prome aña bo por scoge pa e specialisacion 
mucha di 4 pa 8 aña of di 6 pa 12 aña. 
Otami Thomasia, graduado di 2016, ta con- 
ta su motivacion pa scoge pa e specialisacion 
4 pa 8 aña. 



Despues di mi ultimo dia di 
practica mi a dicidi na caminda 
pa cas cu ta e profesion di mae- 
stro ta lo cual mi Ider eherce 
pa resto di mi bida. 

Na final di aña academico 
2012-2013 m’a dicidi sin 
duda cu mi kier traha cu 
mucha di 4 pa 8 aña y te 
awe mi ta para 100% tras 
di mi decision. Mi stima 
locual mi ta haciendo y 
mi ta contento cu awo 
mi tin mi mesun klas 
p’asina mi haci un 
diferencia”. 


E prome aña di estudio pa maestro di ense- 
ñansa primario na 
IPA ta e aña cu 
bo ta orien- 
ta riba bo 
futuro 


“Na aña 2012 mi a cuminsa cu e estudio pa 
bira maestro di scol primario na IPA. 

Pa bisa berdad mi no tabatin niun idea di 
locual tabata sperami. M’a cuminsa e aña 
cu un pensamento positivo y mi a haci 
todo por todo pa duna tur locual mi por. 
Ora e momento a yega pa bay haci mi 
practica den un kleuter klas mi tabata 


nervioso. 


Mi tabatin hasta miedo di para di- 
lanti di klas. Despues di un paar di 
dia cu e muchanan mi a enamora. 
E smile riba nan cara ora nan logra 
algo, e brasa cu nan ta dunabo ora 
nan yega scol y tur e momentonan 
cu bo ta pasa cu nan den klas ta 
tremendo. 

Sa tin momento menos, pero 
como maestra bo ta siña deal cu 
nan y compronde cada mucha 
individual. 


Steve 


Jobs 


'oor M.. 

Meine Eenrf 


IPA ta invi- 
ta Aruba 
comple- 


to pa asisti na su Dia Publico p’asina cera 
conoci cu nos instituto en general y e am- 
biente estudiantil en particular, conoce nos 
facilidadnan y tambe pa haya informacion 
di loke IPA ta haci. 

IPA ta invita tur studiante di HAVO, VWO, 
EPI, IBERO y tur otro persona interesa pa 
cuminsa un estudio pa maestro pa asisti na 
e Dia Publico aki dia 19 di november 2016. 
IPA su Dia Publico lo ta di lO’or di mainta 
te 2’or di atardi. 

Durante e Dia Publico aki lo duna informa- 
cion general di e estudio di maestro. 

Lo tin presentacion di proyecto di studiante 
y exposicion di e diferente area di formacion 
di e estudio di maestro pa haya un miho 
bista riba Idco e estudio ta encera. 
Esakinan ta e. o. Studenten Services, Bib- 
lioteca IPA, Sector Naturalesay Tecnologia, 
Sector Pedagogia, Bureau Praktijk, Sector 
Hende y Comunidad, Centro di Investiga- 
cion y Desaroyo pa Enseñansa, Sector Idi- 
oma y Comunicacion, Sector Matematica 
y Sector Arte. 

Naturalmente lo tin oportunidad pa inscribi 
como studiante pa e estudio pa maestro di 
enseñansa primario. Pa por inscribi na IPA 
mester trece e papel di registro civil (papel 
di AWG 5,-), si a gradua caba copia di 
diploma di sea HAVO, VWO, MBO nivel 
4 of IBERO. E gastonan di inscripcion ta 
AWG 75,-. 

Banda di esaki tur persona cu ta interesa den 
e estudio Movecion y Salud por pasa IPA pa 
ricibi informacion y yena un formulario di 
interes. Pa mas informacion por tuma con- 
tacto cu Studenten Services na 5243100 of 
por bishita nos pagina di Facebook ‘Instituto 
Pedagogico Arubano’ of nos website www. 
ipaaruba.com . 

Tambe lo tin un Tood <ScBake Sale’ organisa 
pa nos propio studiantenan. E benta di cum- 
inda aki tin como meta pa recauda fondo pa 
e Conseho di Studiante di IPA (SIPA) y pa 
e studiantenan di aña 3 cu pronto lo biaha 
pa exterior pa nan pasantia internacional. 
Di e manera aki IPA ta brinda henter Aruba 
un dia special di orientacion, yen di infor- 
macion y actividad. 

Duronte evento den Carnival Village 

Minisler Arlhur Dowers a 
duna inicio na lemporada 
di Carnavai 2017 



DIABIERNAultimo, predsamente riba dia 11 di november 2016, 
conoci como “11 van de 11”, a tuma luga e evento tradicional pa 
apertura di nos temporada di Carnaval. 


Contrario na e otro añanan, e biaha ald a reina un ambiente festivo, 
cu energia positivo y cu hopi smaak pa e temporada yega. Siendo 
Minister di Cultura interino, Minister Arthur Dowers a presencia e 
evento y a saluda e publico, cu a ricibi’e den un forma masha cordial. 

Cu e animo nobo aki, Aruba ta cla pa un temporada di Carnaval 63 
caminda e celebracion completo lo ta dushi dimes! 

A SENDE E MECHA LARGO Dl 
CARNAVAL 2017 DEN CARNIVAL VILLAGE 

LE GROOVE 

A RESULTA E SENSACION DURANTE 

LEGENDS 

FESTIVAL 

ANTONI GARIO A CUMPLI 
35 AÑA DEN FARANDULA MUSICAL 





DIABIERNA anochi a tuma lugar “Leg- 
ends Festival” den Carnival Village na San 
Nicolas, p’asina duna inicio na e temporada 
di Carnaval 2017. 

Tabatin varios homenahe, cu presentacion 
di bandanan di Carnaval y sin lubida e bar 
y cushina cu tabata bon surti. Na final tur 
hende a keda masha impresiona y sin duda 
e banda Le Groove a resulta e sensacion di 
e anochi. 

Ora awendia tur hende gosa di e presenta- 
cionnan di Antoni Gario, hopi lo no sa mes 
cu el a cuminsa toca cu su 12 aña di edad, 
ora cu su tata a regl’e un piano Bontempi. 
Claudius Phillips tabata su idolo e tempo 
ey, na aña 1981. Di eynan e muchanan di 


bario tabata bay su cas y Giovanni Lane a 
bin cu e briyante idea pa lanta un banda cu 
muchanan di bario. Reynaldo “Rusty” Sprott 
a bira e cantante hunto cu Jeffrey Brooks 
“The Hammer” y Giovanni Lane mes. 

Tur tabata muchanan di Essoville cu hunto 
a funda “Boys Next Door” y nan prome 
exito tabata “Theolinda” y despues a sigui 
mas manera “Firewater”, “Mister man”, 
“Tighter” cu a pega duro y “Jumbie”, pa 
menciona djis algun. 

E banda tabata forma pa un grupo di stu- 
diante di St. Augustinus College manera 
Giovanni Nicolas riba synthesizer, Joseph 
Everon riba drums, Johnny Baptist, cu un 
diadomingo a pasa dilanti bandyard direc- 


cion pa misa y a para mira nan train y a keda 
te na final di existencia di e banda. 

Tattoo a cay aden tambe como mucha di 
bario hunto cu Francio Quadeloupe. Dave 
vVbertus, otro mucha di bario a gara un bass 
tene. 

A busca mas talento musical, manera Dolfi 
Richardson (trompet), Austis Gibbs (2do 
Trompet), Pachi (trombone), Bato (sax), 
Boy (trompet) y Sammy tabata nan brass 
section. 

Despues di e prome exito riba scenario, nan 
a pensa cu caya lo t’e “next level” p’e grupo. 
Sin trailer y sin zonido a acerca Pastoor di 
Iglesia Jackson (Jackson’s Church) cu tabatin 
un trailer chikito color berde cu letranan 

manera: “God is love”, “Jesus is comin’ soon” 
y “the time is now” riba dje. 

Pastoor a pone como unico condicion cu 
nan mag a fia e trailer, pero e mensahenan 
mester a keda intacto. 

Pa motibo cu e hobennan mester a bay 
sigui studia den exterior, a desolve e banda. 
Pero 7\ntoni Gario y Rey e ora a sigui cu cu 
“Eclipse”. Den e añanan ey Tony Mingo, 
Janiro Eisden, Valentino lOng y otronan 
manera e legendario Roy Nicholson, Olivia 
Murray, Diane Richardson (vocals), Gino 
Roumou (bass), Davie Cornett guitars and 
piano y Robin Hassel (drums) tambe a uni 
n’e movecion musical aki. 

Exitonan manera “China Waya”, “Roots” 


(bow) y otronan a bira clasico nan grandi. E 
ritmo tabata full diferente cu tur otro banda 
existente cual a duna nan e posicion original 
y autentico riba caya. Pa un of otro motibo 
Eclipse no a sigui. 

E siguiente banda cu Antoni Gario a lanta 
tabata “Taxx to the Maxx” cual a keda den 
top cu cancionnan manera “Boxx down Sa- 
tan”, “Wild indian Boopsie” y mas. 

Den e constelacion aki Kevin James (can- 
tante), Charles Hooker (vocalista) y Errol 
de Ereytas tabata figuranan principal. 

A funda Le Groove na aña 2000 hunto cu 
Clyde Burke riba drums, Eugene Jones riba 
drums, Eranky Warner riba percussion, 
Barnabas riba guitara, Nico Connor riba 


bass, Angelo Richardson y Emil Barry riba 
drums, Spanner riba guitara y e sexy Khalyan 
y Baroud como cantante femenino. 

Antoni Gario durante su carera artistico a 
graba den studio na New York cu e artista 
Tamy Graves y Afrikah, bou supervision di 
un productor vVubiano residencia na New 
York, esta Asinto Muller. 

Na tur ta papia di 35 aña, si conta cu e carera 
artistico di Antoni Gario a cuminsa desde 
aña 1981. No solamente como cantante, 
como musico, pero tambe como compositor 
y areglista, Gario ta un imagen importante 
no solamente den musica general, pero spe- 
cialmente durante e temporada di Carnaval 
pa nos isla. 

Women's Club of Aruba a recorda 

Dici Interncicional pa Eliminacion 
di Violencia conlra Hende Muher 


DESPUES cu Presidente 
Marva Solagnier a sende e bela 
di unidad, Dity Croes a lesa e 
invocacion cu tabatin como 
titulo: “In Gratitude”. 



Den e prome parti di e re- 
union general di miembrecia 
di november a concentra riba 
e topico di Violencia Domes- 
tico, ya cu dia 25 di november 
benidero ta Dia Internacional 
pa Eliminacion di Violencia 
contra Hende Muher (Inter- 
national Day for Elimination 
of Violence against Women). 

P’e ocasion aki sra. Lula Eme- 
renciana y Grace Maduro di 
Arubaanse Padvinders Gilde 
(APG) tabata invitadonan spe- 
cial pa duna un charla tocante 
“Stop the Violence, speak out 
for Girl’s rights”. 

A bin cu plannan concreto 
tambe, caminda WCA y APG 
ta bay tin oportunidad di traha 
hunto den futuro riba e topico 
aki. 

Dos miembro di General Fed- 
eration of Women’s Club di 
New Jersey cu ta di vakantie 
na 7\ruba, a honra WCA cu 
nan presencia. 

E dos damanan ta sra. Patricia 
‘Patty’ Whitehouse, kende 
ta Past States President of 
New Jersey State Federation 
of Women’s Club y sra. An- 
ette Bortone, kende ta Past 
President of Women’s Club of 
Lyndhurst New Jersey. 

Tabata un reunion bon concuri 
cu tabatin como tema BE-You- 
Tiful. Tur miembro y invitado 
a percura pa nan tabata op 
en top beautiful, sin lubida 
e show di moda na encargo 
di Boutique Keyla, caminda 
miembronan Benita Esguerra 
y Soraida Knoop a modela 
bistirnan pa temporada di 
fiesta y fin di aña hunto cu e 
modelonan di e boutique mes. 
Tur presente a sali contento 
y satisfecho di e reunion aki, 
cu a tuma lugar na Alhambra 
Ballroom. 

Kegistra awol 
Manda bo e-mail na 
noticia@awemainta, com 


Durante tayer di "Wereld in Getallen" 

Inlroduccion di melodo moderno di 
rekenen/wiskunde pa scol basico 


E docentenan di klasnan 3 y 4 a 
atende recientemente un work- 
shop organisa pa Ministerio di 
Enseñansa y Departamento di 
Enseñansa pa introduccion di 
e metodo nobo y innovativo di 
rekenen/wiskunde, esta Wereld 
in Getallen. Aña pasa a introduci 
e programa aki den Idasnan 1 
y2. 

Docentenan nobo di klas 1 y 2 
cu no a atende e workshop aña 
pasa a participa e aña ald tambe. 
Entre nan tabatin Judmilla Boek- 
houdt, kende ta duna les den 

tweede klas na 
Sint Pauluss- 
chool. Aña 
2016/2017 
ta Juffrouw 
Judmilla su 
prome aña 
para dilanti 
klas y trah- 
ando 


cu e metodo nobo. 

E1 a observa cu e tayer tabata 
hopi interesante y aunke el a lesa 
ful e pakete caba, toch tabatin 
topiconan manera con pa regis- 
tra e muchanan y cierto partinan 
di e contenido di e programa cu 
e tabata kier sa mas di dj’e. E ta 
di opinion cu e metodo ta uno 
hopi “Idndvriendelijk”, pues facil 
pa muchanan traha cu ne. 

Juffrouw Judmilla Boeldioudt a 
splica cu den e buld ta hopi cla 
cua partinan ta pa e docente haci 
hunto cu e muchanan (pagina 
blanco) y tin paginanan cu un 
fondo cora cu ta indica cu e 
esaki ta partinan unda cu e 
muchanan ta traha nan so. 
E1 a gusta cu e metodo 
ta indica informacion cu 
e docente a duna caba 
y ta laga e muchanan 
mes traha independiente- 
mente. Tambe, el 
a menciona cu 
tin diferente 
tipo di buki 
pa traha 
cu ne. 




cual ta yuda e muchanan hopi 
den nan siñamento. 

Un juffrouw cu mas aña di 
experiencia dilanti klas, esta 
Juffrouw Monique Coronel di 
Colegio Laura Wernet Paskel, 
klas 3, tambe ta hopi contento 
cu e workshop, como cu e buki 
ta hopi diferente di loke nan a 
traha cune te awo. 

E ta haya e structura di e buki 
atractivo y ta bisa cu ta impor- 
tante como docente pa sa con pa 
traha cu e metodo pa dia y pa 
siman y kico ta e metanan cu 
mester alcansa pa cada 
cuater siman di les. 

Juffrouw Monique 
ta haya e canti- 
dad substancial 
di momentonan 
di practica impor- 
tante, como cu e ta 
duna oportunidad 
pa drecha e par- 
tinan cu e 
mucha 
t i n 


dificultad cu ne. 

Ademas, e ta gusta cu muchanan 
por traha mas lihe tin e opor- 
tunidad pa traha riba nan ha- 
bilidadnan tambe cu e metodo. 

Wereld in Getallen ta ofrece 
extra tareanan pa caba den un 
siman y ta yuda cu e parti di 
disciplina, Juffrouw Monique 
ta splica; y e ta haya cu e parti 
di remediering cu ta inclui den 
e programa tambe ta hopi bon y 
pues ta yuda e alumnonan riba 
cada nivel yega e meta di abi- 
lidadnan di e programa. 

Cumana #44 
E: royalfuneralhome@hotmail.com 


Tel: 586-4444 / 733-2906 
/ 593-0857 / 731-5847 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 


Cu inmenso dolor na nos curason, 
pero conforme cu Dios su Boluntad y agradecido pa tur 
loke el a hasi y nifica pa nos, nos ta participa 
fayecimento di nos ruman stima : 



Emilio Simon 
Hironimo Werleman 

Mihor conoci como “Lin” 
"20-07-1963 -110-11-2016 


Na nomber di su 
Mayornan: 
Rumannan : 


Omo y tanta 


tChici y tlginio Werleman Geerman 

Cerilio y Tina Werleman 

Dora y Patricio Wilson 

Meechi Werleman 

Chita y Joy Winterdaal 

Thelma y Edmundo “Gato” Curiel 

Adelaida y Adiel Diaz 

Lutti y Blanca Werleman 

Chila Werleman 

tlto Geerman 

Minguel geerman y famia 

Helena Geerman y famia 


Sobrina- y sobrinonan : Ransha, Sasha, Martha y Pieter, 
Melany y Javier, Shahire, Andrew, Joyceline y Charles, 
Julissa, Randy y Jacky, Angelo y Lubia, Nadine, 
Charlotte y Kong, Prislaine. 

Sobre sobrino- y sobrinanan: Jonathan Curiel 
Jurvin Werleman 
Justin Ignacio 

Mesco cu yui : Ramsey Vrolijk 

Su bon amiga y ayudante : Soraida Mackay 

Prima- y primonan 

Tur su bon amigonana mucho pa menshona. 

Su bon bisiñanan 

Demas famia : Werleman, Geerman, Rasmijn, Wilson, 
Winterdaal, Curiel, Diaz, Cardenas, van Rooijen, Coéllo, 
Franken, Rodriguez, Llanos, Ignacio, Cen, Webb, 

Vrolijk, Mackay, Schwengle, Quandt, Panneflek, Jansen, 
Boekhoudt, Maduro y Croes. 

Ta invita pa acto di entiero cu ta tuma lugar na Royal 
Funeral Home diamars 15 november 2016 di 2’or pa 
4’or di atardi y despues lo sali pa Santana Catolico na 
Sta Cruz. 


Acto di condolencia lo tuma lugar na Royal Funeral 
Home dialuna 14 november 2016 di 7’or pa 9’or di 
anochi. 


Nos ta pidi nos disculpa si den nos tristesa nos por a 
lubida un of otro familiar 





(^unerd ^Sme 




Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Mi Dios, Mi Señor, Mi Salbador 
Cu Bo amor infinito tenemi den Bo brasa 
Ya no tin scuridad. Unicamente Bo luz briyando. 

Cu inmenso dolor na nos curason ta anuncia fayeci- 
mento di nos ruman, swa y omo stima: 



Gabriel Oscar Thiel 

Na edad di 65 aña 
Cariñosamente yama “Osca” of Oca” 
Ex-empleado di DOW 


Na nomber di su 

Rumannan stima: vda. Lena Geerman-Thiel 
Dichi y Marina Thiel-Diaz 
Freddy Thiel 

Subrinonan stima: Marlyn y Franklyn Peñafiel-Geerman 
Clarina Geerman 
Mirella y Tino Kelly-Geerman 
na Hulanda 
Suzette Geerman 
Mervine Geerman 
vda. Esther Danje-Geerman 
Elda y Eulogio Dania-Geerman 
Yvette Geerman 
Dicmar Thiel 
Marcel Thiel 

Sobre subrinonan stima: Jeanrald y 

Katie Geerman-Meston 
Jarzinho Geerman y 
Lucy Wouters na Hulanda 
Jairy y Kathlyn Peñafiel 
Raymond y Jermira Danje-Kelly 
y yiunan Tristian, Xiara y Zyzhia 
Joella y Jean-Garlos Groes y 
yiunan Jovin y Jeanne-Elle 
Joshua Hart y yiu Rygel 
Manuelle, Luigi y 
Guido Dania na Hulanda 
Michelle, Melany, Gherryl y 
Janella Kelly na Hulanda 
Gyanne y Hayleigh Tromp 
Darrin, Robin y Justin Wever 

Tanta: vda. Justina Werleman 

Yega na cas: Helga van Gijn-Farro 

Demas primo- y primanan, bisiña, amigonan, conocir- 
nan y demas famia na Hulanda, Venezuela y Merca: 
Thiel, Werleman, Geerman, Diaz, Peñafiel, Danje, 

Dania, Kelly, Groes, Hart, Tromp, Wever, Boekhoudt, 
Irausquin, Becker, Briesen, Rasmijn, Wouters, 

Marquez, Flanegin, Mathilda, Britten y Feliciana. 

Ta invita tur famia, amigo, bisiña y conocirnan pa asisti 
na e acto di entiero cual lo tuma lugar Diamars 15 di 
November 2016 na Misa Santa Filomena na Paradera. 
E difunto lo ta reposa for di 2 or pa 4 or di atardi na 
Misa y despues lo sali pa Santana Kraanwinkel na 
Paradera. 

Adres pa condolencia: Aurora Funeral Home, dialuna 
14 di November 2016 for di 7’or pa 9’or di anochi. 


Scoter ta 
alcansá mucha 


WILLEMSTAD - Diadomingo 
13 di novémber 2016, alrededor di 
18.30’or Central di Polis a dirigi un 
unidad policial na Noord Zapateer 
Caya H caminda un mucha a keda 
alcansá pa un scoter. 

Na yegada di e patruya, nan a topa 
cu un mucha di 5 aña di edat den 
kamber di su cas cu multiple sla na 
cabes. 

Ambulance cu a presentá n’e sitio 
a transportá e victima pa SEHOS 
caminda despues di tratamento el a 
keda interná den hospital. 

For di un investigacion preliminar 
cu Polis a realisá n’e sitio a resultá 
cu e victima lo mester a core sali for 
di cura di su cas nét na momento cu 
e scoter tabata pasando y e scoter a 
alcans’é cu e resultado ariba men- 
cioná. 

Departamento di Tráfico ta continuá 
cu e investigacion. 


Accidente di 
tráfico entre auto 
y scoter cu herido 


WILLEMSTAD - Diasabra 12 

di novémber 2016, alrededor di 
14.13’or Central di Polis a dirigi un 
unidad policial na Rooi Santo na al- 
tura di un panaderia pa un accidente 
di tráfico entre un auto y un scoter. 
Na yegada di e patruya, nan a topa 
cu un hómber, victima kende tabata 
core e scoter cu probablemente man 
y pia fracturá. 

Ambulance cu a presentá n’e sitio 
a transportá e victima pa SEHOS 
caminda despues di tratamento, el 
a keda interná den hospital. 
Departamento di Tráfico ta continuá 
cu e investigacion. 



L 


Mainta 


#lonline 

Accidente di Iráfico 
entre auto y 
bromfiets cu herido 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi’n tin faita di nada, 
den cunucu di yerba berde E ta pone mi sosega. 

E ta hiba mi na awa trankii, pa mi boibe haya forza. 
Saimo: 23.1 

Cu inmenso tristeza na nos curazon, pero conforme cu 
boiuntad di Dios nos ta participa fayecimento di: 



Silvester Faro 

Mihor conoci como: Chefa 
Seferina Tia of Tanta Ina 
*31-12-1925 - +12-11-2016 

Acto di entiero io wordo anuncia despues. 



' Comisario, Çerenday ^etsonaCiri 

Mr^faoigárionServkesJbijCSa 
faesçpnsapaiaStattaniBpofimdocondoiénciana 


fomiaiBseñor 
iMMtueC^jUcençao ddSiCoa 
^ldtadimm&^afMasvinddSiCva 
Cu sr. ManndddSiCvasosega napaz 

V 


WILLEMSTAD - Diabiérné 11 di novémber 
2016, alrededor di 22.50’or Central di Polis a dirigi 
un unidad policial na Winston Churchillweg na altura 
di un restaurant pa un accidente di tráfico entre un 
auto y un brómfiets. 

Na yegada di e patruya, nan a topa cu e conductor 
di e brómfiets, un hómber drumi abou riba caya cu 
herida na brasa robes y tabata keha di dolor na lomba 
y garganta y probablemente un pia fracturá. 
Ambulance cu a presentá n’e sitio a transportá e 
victima pa SEHOS. 

For di un investigacion preliminar cu Polis a realisá 
n’e sitio a resultá cu causa di e accidente ta falta di 
dunamento di preferencia. 


“Cerca Dios so mi alma ta na pas, 
ta di dje mi salbacion ta bini. 

E so ta mi baranca y salbacion, 
mifórti - nunca lo mi no tambalia! ” 

Cu inmenso dolor na nos curason pero conforme cu boluntad di 
Dios, nos ta anuncia fayecimento di: 


Maureen Ignacia 
Eduwardo 

24 Januari 1974 
t 11 November 2016 


Na nomber di su mayornan stima: Mena y Ignacio Eduwardo 
Su pareha: Ray Henricus 
Su yiu homber stima: Raymuar Henricus 
Su ruman: Franklin Eduwardo 

Tanta y Omonan: Louchi y tFransisca Eduwardo y yiunan 
Alex y Mena Eduwardo y yiunan 
Mena y Frido Croes y yiunan 
Denis y tNita Eduwardo y yiunan y Jopie Figaroa 
Nando y Daniella Eduwardo y yiunan 
tNicolas Figaroa y yiunan 
tBenito Figaroa 
Manuel y Mirna Figaroa y yiu 
Fransisca Figaroa y yiu 
Roberto Figaroa y yiunan 
tBetty y Josef Wolff y yiunan 
Angela Figaroa y Amold Kelkboom y yiu 
Lucas y Imelda Figaroa y yiunan 
Marcia Figaroa y yiu 
Hendrik Figaroa y yui 

Prima y primonan: Shirley, Gina, Arthur, Andre, Adolph, Edgar, Anthony, 
Dorina, Lisette, Mariana, Randolf, Carlos, Liz Mary, Rebecca, Clinton, 
Janine, Patrick, Marjorie, Mimgia, Glenn, Valery, Chris y Steven. 

Madrina y padrino: Mena y Frido Croes 

Su ihanan: Zico Giel y Randell Wolff 

Suegro y suegra: Juan y Stella Henricus 

Swa y cuñanan: Rodney y Sharine Henricus y yiunan 

Julissa y Ronald Solognier y yiunan 

Su coleganan stima di Aruba Marriott Hotel specialmente di Human 
Recourses Department y su mihor amiganan Janien de Mey y Jacky 
Figaroa y bon bisiña Cosma Kelly. 

Demas famia; Eduwardo, Figaroa, Henricus, Suarez, De Cuba, Franken, 
Croes, Ruiz, Christiaans, Wolff, Kelkboom, Lopez, Solognier. 

Na lugar di flor of krans un donacion na Edmund Harms Foundation ta 
wordo aprecia. Disculpa nos si den e momentonan dificil aki nos por a 
lubida algun familiar y/of amistad. 

Oportunidad pa condoleer lo ta Diamars 15 di November 2016 di 7’or pa 
9’or di anochi na Aurora Funeral Home. 

Acto di entiero ta tuma lugar Diaranson 16 di November 2016. E restonan 
mortal ta reposa na Misa Santa Anna na Noord for 9’or te cu ll’or di 
mainta. Despues ta sali pa Santana Catolico na Noord. Nos ta lamenta cu 
despues di entiero no ta ricibi bishita di condolencia na cas. 



Servicio pa 
Comunidad 


laf. .. iMaintja 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Kibrahaoha N.V. 

Pariba di Brug: 

Seroe Prete 


Dokter na Warda 


Pabou di Brug: 

Huisartsenpest Hespital 

Pariba di Brug: 

Centre Mediee San Nieelas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Intl Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


JhiL 

* Media 

I ir>‘i 

The Media Group 

Marghetstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

Sam - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta,com 

Subscribi na: notica@awemainta.eom 


Director 


Victor “Toko” Winklaar 
Victor R. Winklaar 

Den cuadro cu sinnan di educacion di computer 

Hour of Code ta tuma luga na Aruba 
for di 5 pa 9 di december 2016 



Kico ta e “Hour of Code”? 

Hour of Code den tur Idas ta un 
movimiento mundial cu tur aña 
ta keda organisa den cuadro di e 
siman di educacion di computer 
(Computer Science Education 
Week). 

Aki ta na unda www.Code.org 
ta yega na miyones di studiante 
den mas di 180 pais via un ora 
di introduccion na e sciencia 
di computer y programacion di 
computer. 

Cualkier persona na unda cu ta 
por organisa un evento di “Hour 
of Code”. 

Un ora di instruccion ta disponi- 
bel den mas cu 45 idioma cu ta 
pa tur edad. Experencia no ta 
necesario y e ta habri di edad di 
4 aña pa 104 aña. 

Tin un coalision di partnernan 
cu ta bin hunto pa sostene e 
Hour of Code, entre nan Micro- 
soft, Apple y Amazon. 


Hour of Code ta tuma lugar e 
aña aki na Aruba den e siman di 
5 pa 9 di december, 2016. 

Preparacionnan ta den full swing 
pa e Hour of Code na Aruba. 

SETAR NV y Aruba Digital 
Systems ta organis’e y sostene 
varios partner educativo pa 
haci’e un realidad. Ya tin 2000 
studiante cu a registra pa par- 
ticipa na Aruba. 

Pakico computer science? 

Computer science ta fundamen- 
tal. Tur studiante den e era awe 
por tin e oportundad pa siña con 
pa crea tecnologia. E sciencia 
di computer ta cambiando tur 
industria riba nos planeta. 

E basico conocimento pa e 
sciencia aki tambe ta yuda e 
creatividad y abilidad pa resolve 
problema y prepara e studiante 
pa cualkier carera pa futuro. 

E Hour of Code ta un ora di 
introduccion na e sciencia di 


computer. E plan di Hour of 
Code y e actividadnan ta yuda 
pa inspira studiantenan den 
diferente klas di Mathematica, 
Historia, Ingles, y hopi mas. 
Despues di un ora e experiencia 
ta cu varios studiante ta desea 
di sigui. 

Tanto studiantenan como edu- 
cadornan por scoge for di un 
variedad di actividadnan cum- 
insando for di kleuterschool bay 
ariba. Por haci e actividadnan 


for di cualkier browser moderno, 
sea riba tablet of smartphone. 

Tin interes pa participa of in- 
scribi bo school? 

Boluntarionan y scolnan cu ta 
desea di contribui y experencia 
e momento unico aki y haci un 
diferencia den bida di e hoben- 
nan por acudi na e siguiente 
sesion: Universidad di Aruba di- 
aranson 16 di november, 2016. 
Orario ta 6:30pm pa 8:00pm. 


Auto a dal un 
señora riba 
caminda na altura 
di Mundo Nobo 

DLAJDOMINGO anochi na altura di Mundo Nobo 
Supermarket na Santa Cruz un Mitsubishi a dal un 
dama peaton cruzando caminda. 

E dama a cay riba caminda y a resulta levemente 
herida. Polis a presenta inmediatamente n’e sitio y 
a solicita ambulance cu tambe a presenta pa atende 
cu e victima, y a keda transporta pa hospital pa mas 
observacion. 

FADA la gradici pueblo durante Siman di Cinta Cora 



FUNDACION Anti Droga Amba (FADA) 
ta gradici henter pueblo di Aruba pa a uni 
forsa den luna di october y a bisti nos Cinta 
Cora pa demostra cu nan ta contra e uzo y 


abuso di droga. 

Den un forma pasivo nos ta mustra nos 
inquietud, nos preocupacion y bisa cero 


tolerancia na e baho mundo di droga. 
Fundacion Anti Droga Aruba ta duna un 
danld special na henter pueblo di Aruba cu a 
forma parti di nos Siman di Bisti na Locura. 


Siguentemente, e lista di ganadornan: 


Day Ganador 

Day 1 Team di Colegio Santa Filomena 958 views 

Day 2 Anglo IGeuterschool klas 1+4 1491 views 

Day 3 ABC Peuterschool 1516 views 

Day 4 Scol Caiquetio 1337 views 

Day 5 Belle Bambino Kinderdagopvang 2141 views 

Creatividad 

Day 1 Colegio Ora Ubao 

Day 1 Colegio Frere Bonifacius 

Day 1 Dizah’s Pre school 

Day 1 Xaui Thijsen 

Day 1 Shahaira Croes 

Day 2 Radjon (Rachelle Kock) 

Day 2 Maria (via Andrea van Hooff) 

Day 2 Sean y Leom (Daphny Semerel) 

Day 3 Aurora Kleuterschool 

Day 3 SP Kudawecha KLAS 3B 

Day 3 Traimerdia Noord grupo 7/8 

Day 3 Kianah (Kinita Gravenhorst) 

Day 3 Adelin Geerman 

Day 4 St. Dominicus KLAS 1 (educativo) 

Day 5 SP Gacique Aterima 

Day 5 Shadienskah (Jedina Romero) 

Day 5 Edelliane (educativo) (Marilaine Yarzagaray) 

Day 5 Poppetje (Rachelle Chelle) 

Day 5 Raiy-Shenne y Alyshannee (Melony Maduro) 


Participa ful siman 

Cadence (Ardeline Bronswinkel) 

Team Dagbehandeling OC 

Charmaine Tromp-Maduro y lona de Windt 

Jovion (Giovion Genric) 

Nohely Sherwood-Kock 

Team di Tanld Leendert + Sasaki Service Station 
Tropa Varverdes (Titi Taveras) 

Yomary Boekhoudt 
Lisenne Lopez 
Sha Thunder Rider 
RJ (Soraida A. Vrolijk-Besselink) 

Jeniree Lacle 

Team Quality Ghiropractic Clinic 
Nos Atardi 

Team di Scol Paso pa futuro 

Nos ta gradici tur nos sponsornan cu a aporta na nos 
Siman di Bisti Na Locura. 

Esakinan ta Bright Bakery, Juan Valdez, Wendy’s, 
Manrique Capriles, Playa L&B Co, Terrafuse, Aruba 
Marriott Resort, Carvel Ice Cream Aruba, Cinnabon 
Aruba, Super Food Plaza Aruba, Urataka Center, Botica 
Mediq, Moomba Restaurant, Pelican Adventures, La 
Cabana Beach Resort, Costa Linda Beach Resort, RBC 
Royal Bank y Venus Car Rental. 


Dorna cura y/of entrada 

SP Kukwisa 
Ludwiska Feliciana 





Tel: 583-1400 Fax: 583-1444 

Excellence Awards di Dos Cuarlal 2016 
pa Divi Aruba Pheenix Beach Resort 



RECIENTEMENTE, Divi Aruba Phoenix 
Beach Resort a celebra su Excellence Awards 
pa e di Tres Cuartal di 2016, al estilo Spaña! 
A inicia e atardi cu e nominadonan pa Em- 
pleado y Supervisor pa e diferente departa- 
mento y a continua cu e diferente aniversario. 
Como nominado pa Empleado pa e di Tres 
Cuartal di Aña 2016 pa Divi Aruba Phoenix 
Beach tabatin: Edmond Kock di Engineer- 
ing, Andres Navarro di Housekeeping y Julio 
Morales di Pool <Sc Beach y e ganador tabata 
Andres Navarro di Housekeeping. 

Como nominado pa Supervisor pa e di Tres 
Cuartal di Aña pa 2016 pa Divi Aruba Phoe- 
nix Beach tabatin: Ramon Statie di Pool <Sc 
Beach y Wanda Abreu di Housekeeping y 
e ganador tabata Ramon Statie di Pool Sc 
Beach. 

Celebrando su di 5 aniversario cu Divi Phoe- 
nix tabatin: Yvette Narayan di Front Office. 
Celebrando su di 20 aniversario cu Divi Phoe- 
nix tabatin Mary Morris di Housekeeping. 
Como aprecio na su dedicacion y amor pa su 
trabao, el a ricibi un reconocimento special 
di management. 

Divi Phoenix Aruba Beach Resort kier felicita 
tur su nominadonan y ganadornan y tambe 
kier a gradici tur e empleado nan cu a celebra 
nan diferente aniversario. 

Sigui cu e bon trabou! 


Matilda Clemenl la gana cu Western Unien 


DEN e temporada di 1 di no- 
vember te cu dia 31 di december, 
tur cliente di Mack’s Exchange 
cu ta manda of ricibi un trans- 
accion monetario cu Western 
Union ta cualifica automatica- 
mente pa gana dobel e suma di 
nan transaccion te na un maximo 
di $250 pa siman. 

Despues di un prome siman exi- 
toso, e campaña yama “Dobel bo 
Placa e Pasco 7\ki” a sa 
di conoce su prome ganadora. 
Esaki a resulta di ta sra. Matilda 
Clement, cu den e 
temporada di dia 1 -6 di novem- 
ber a haci un transferencia di 50 
Euro y asina a gana dobel e 
cantidad di su transaccion, esta 
$123. 

Mack’s Exchange ta felicita sra. 
Clement y alavez ta invita tur su 
clientenan existente y 



MACK'S 

EXCHAN6E 


temertb 




prospectivo pa bin haci nan aki. Reglanan ta disponibel na tur 

transferencia di placa na West- Pa mas informacion tocante e sucursal di Mack’s Exchange, 

ern Union p’asina nan tambe campaña por tuma contacto li- agente oficial di Western 

participa pa gana e premio dobel bremente na 525-3420. Union. 

Diadomingo awor 

Presentacion di Pañanan Nobo di e Emperador^^ na EPI 

Di Fundacion Bon Nochi Drumi Dushi 



DIADOMINGO awor, FBNDD lo bolbe 
hiba su publico den un ambiente di conta- 
mento di storia y e biaha aki un biaha mas 
cu dramatisacion di tres obra cu ta considera 
cuentanan di hada. 

Manera ya anuncia anteriormente, e elenco 
di Tanto Cuenta lo tin atrobe un atardi di 
actuacion, unda nan lo hechisa nan publico 
cu tres presentacion di cuenta di hada y e 
biaha aki na EPI riba diadomingo, 20 di 
november, Dia Internacional di Mucha. 

Durante e atardi aki, e artistanan lo presenta 
tres cuenta, unda nan lo rebiba e temporada 
dushi di infancia cerca e mayornan pre- 
sente y lo impulsa cerca e chikitonan nan 
imaginacion pa nan drenta den e magia di e 
cuentanan di hada y tur esald den un esfera 
di hopi color y fantasia. 

E elenco di Tanto Cuenta lo presenta: Cachi 
Cambito, E Solda di Chumbo y E Pañanan 
Nobo di e Emperador. Tur tres e cuentanan 
lo wordo presenta na Papiamento y lo wordo 
treci dilanti pa un grupo di boluntario di 
Pundacion Bon Nochi Drumi Dushi. 

Aki ta sigui un fragmento cortico di e cuenta 
skirbi pa Hans Christian Andersen, E Pa- 
ñanan Nobo di e Emperado, p’asina ya caba 
por cuminsa hiba tur lector den e ambiente 
di cuentanan di hada. 

Hopi aña pasa tabatin un Emperador cu 
tabata afixiona na paña nobo. E tabata 
gasta tur su placa na bistinan hopi elegante 
y masha caro. 

E no tabata worry cu su soldadnan, e no 
tabata interesa den teatro ni e tabata gusta 


bay keiro den e ciudad, a lo menos pa blof 
cu su pañanan nobo. E tabatin diferente 
bisti pa bisti durante cada ora di dia y pa 
cada ocasion. 

E hendenan di e ciudad ta hendenan hopi 
alegre y cu gusta buya. Tur dia tabata yega 
stranhero for di otro parti di e pais na e ciu- 
dad di e rey. Riba un dia a yega dos stranhero 
cu tabata den realidad dos ladron y cu a laga 
pasa cu nan ta cosedo fini. 

Nan a gaba cu nan a trece e telanan di mas 
fini, cu tin colornan y dibuhonan masha 
bunita y unico. Pero no solamente e tela- y 
e prendanan cu nan a trece tabata suma- 
mente bunita y unico, nan ta posee un virtud 
magico, cu nan ta invisibel pa tur hende cu 
no ta apto pa nan trabou of cu ta hopi bobo. 


Pues e hendenan bobo no por mira e tela- ni 
e prendanan. 

“Waw, mester ta telenan magnifico”, e Em- 
perador a pensa. “Esaki ta mi oportunidad, 
pa averigua cua di mi funcionarionan ta apto 
of no pa e encargo cu mi a duna nan.” 

Eundacion Bon Nochi Drumi Dushi y e 
elenco di Tanto Cuenta ta invita bo pa haci 
uzo di e oportunidad y bin presencia cu 
bo famia e cuentanan di hada na EPI riba 
diadomingo, 20 di november pa 5:00pm te 
cu 7:00pm. 

Entrada ta 5,00 florin y carchinan ta dis- 
ponibel cerca e miembronan di Tanto 
Cuenta y tambe na Van Dorp, De Wit y 
Deion Center. 


Tres 

delencion pa 
violacion di 
ley di arma 
di candela y 
ley di opio 


WILLEMSTAD - Diadomingo 13 di novém- 
ber 2016, Central di Polis a ricibi informacion 
cu ocupante(nan) di un auto Kia Rio color córá 
probablemente ta den posicion di un arma di 
candela. 

Alrededor di 19.00’or personal di Team di 
Mantencion di Orden Publico a señalá e auto 
aki n’e cruzada Caya Shers cu Caya Poron. 
Mesora nan a para e vehiculo pa control. Du- 
rante di e control Polis a haña y confiscá un 
saco cu un cantidad chiquito di marihuana y 


un bala skérpi. 

E tres (3) ocupantenan cu tabata den e vehi- 
culo e hómbernan: J.A.S. di 37 aña di edad; 
L.A.W. di 18 aña di edad y D.D.DE.P. di 31 
aña di edad. 

Tur tres naci na Córsou a wórdo deteni pa vio- 
lacion di ley di arma di candela y ley di opio. 
A presentá tur tres sospechoso dilanti un Piscal 
auxiliar kende a ordená nan encarcelamento 
pendiente di mas investigacion. 

Gran apertura di Prinses Amaliabrug na Corsou 



WILLEMSTAD - Recientemente a tuma luga apertura di 
Princes Amaliabrug. E apertura a wordo haci dor di Gobernador 
sra. Lucile George Wout den compania di Minister di Economia y 
Desaroyo sr. Eugene Rhuggeenaath, Minister di Trafico y Planifi- 
cacion Urbano sra. Suzanne Camellia-Romer, Director General di 
Curaçao Ports Authority (CPA) sr. Humberto de Castro, sr. Raul 
Manotas (CCO) y sr. Albert Zwueste (COO). 

Amaliabrug ta un brug pa peaton, cu ta conecta area di Scharloo/ 
Waaigat cu Punda. E proyecto aki lo ta facilita aceso na Centro di 
Ciudad cu lo tin un impacto positvo riba comercio. 

CPA semper ta zorg pa tene su hendenan local na mente ora ta 
desaroya un area. 


Esald ta un base esencial pa por logra un di su metanan cu ta pro- 
move Turismo en general y specificamente turismo crucero. 

Despues cu Gobierno a duna CPA a mandato y encargo pa desaroya 
e area di Waaigat, CPA a traha un masterplan detaya pa e area y 
combina esaki cu otro propiedadnan cu CPA ta maneha rond di 
Centro di Ciudad. 

Den e proceso pa bin cu un plan di desaroyo pa Waaigat a tene 
cuenta tambe cu tur e trabounan cu Fundacion Desaroyo Waaigat 
bou di guia di sr. Eddie de Kort ya a eherce. E fundacion a limpia 
gran parti bou di awa den Waaigat, a laga coba tambe diferente 
caminda di manera cu botonan mas grandi por drenta bahia. 

Bon dia yen di alegria! 

Skirbi pa: Ruthy "Lady Ruth" 
Vrieswijk-Bergen 



YA ta varios luna caba cu pueblo 
ta goza di e show pa descubri tal- 
entonan nobo “Manic Monday” 
den Cas di Cultura. Un show 
diferente cu su tokenan alegre 
y pret. 

Dia Lady Ruth a bay presencia 
e Manic Monday pa di prome 
biaha caba, el a gust’el e masha 
hopi mes. 

Principalmente e dushi ambiente 
crea pa e tres dinamico maestro- 
nan di ceremonia: Indroh Kelk- 
boom y Leonardo “Leo” Phillips 
dorna pa e bunita y simpatico 
Juelle Thode, un trio riba stage, 
presentando e artistanan despues 
di a haci nan algun pregunta 
patras di stage, ora nan ta cla pa 
subi y duna nan bunita presen- 
tacion. 

Nos a keda encanta cu e rosanan 
artificial bao dilanti e stage, cu 
hendenan den publico por pasa 
man pa algun y tira dilanti e pi- 
anan di nan artista participante 
favorito. 

E dinamico team di hurado 
tambe ta participa fielmente cu 
nan bon consehonan y of nan pa- 
labranan di compliment y elogio 
pa e artistanan, cu pa varios di 
nan Idsas ta prome biaha partici- 
pando dilanti un publico grandi 
y den Cas di Cultura. 

Nos por a wak con duro sra. 
Vicky Arens, si Arens y no Ar- 
ends, ta traha back stage hunto 
cu su team inspira pa tur cos cana 
bon. Tin Esmeralda, Gerson, y 
algun mas cu ta profesionalnan 
cu curason trahando na bienestar 
di nos cultura. 

Pa e “Manic Monday Talent 
Show” di e luna aki dia 28 di 
november lo tin den e “Special 
Tea Time” entrevista picante 
cu e “Pica Girls” Rona Coster, 
Tabitha Pecunda y e simpatico 
Jackelyn Wernet di e prestigioso 
revista Xlusivo. 

Pica Girls tin nan show na Magic 
PM varios biaha pa siman den 
cual nan ta trata un y mil tema 
cu por inspira nos tur. Y den e 
hurado como invitado e biaha aki 


e talentoso cantante Sasha Pigua- 
roa, un di e prinsesnan di Tante 
Marta di grupo Pierewietje cu a 
caba di tene nan exitoso show di 
fin di aña algun siman pasa cu 
un Gas di Gultura “sold out” tur 
dos dia. 

Manic Monday ta un show di tal- 
ento hopi varia. Tabatin gooch- 
elaar, bailadornan, cantantenan, 
musiconan, poetanan tur cu nan 
presentacionnan unico y bunita. 
Nos como Lady Ruth a sinti asina 
un gana di participa cu nos a 
hasi’e tambe den e luna di Ok- 
tober cu a pasa, nos a canta nos 
favorito “Jambalaya”, un cantica 
country, bisti den nos boots cu 
nos “cow boy hat” riba nos cabes 
y nos a pasa hopi pret mes! 

Gierto momento den e tercer 
couplet a lubida algun di e pal- 
abranan, pasobra ta prome biaha 
ela canta tur tres couplet, semper 
ta dos couplet e ta canta na fies- 
tanan familiar of ora tin un of 
otro actividad musical y of ora e 
haya un chens, hahahaha, nos a 
purba di crea y inventa palabra 
pa a fit, pero e harimento tabata 
kishiki y el a dal bay numa cu su 
brabbelmento. 

Pero.asina mes e publico a 

aplaudi y anima nos tambe cu 
hopi amor y carino y ta varios a 
lanta piki rosa tira su dilanti. 

Lady Ruth a keda asina hopi 
inspira cu e ta trahando riba su 
proyecto di “one woman show” 
otro aña den luna di mei, Dios 
mediante, pa accentua su 44 aña 
den Parandula. 

Keda pues pendiente pa esaki cu 
lo tuma lugar den Cas di Cultura 
cu algun di nos dushi artistanan 
musico invita. Danki pa lesa nos 
relato cu asina hopi amor y ca- 
rino, nos ta bisa: Pasa un dushi 
dia yen di alegria!!! 

Y dia 19 di december lo tin e 
Grand Pinale di Manic Monday 
Talent show pa e aña aki, cu 
speransa pa bin cu ne atrobe otro 
aña, Dios mediante. Exito na es- 
nan participando den november 
y have fun!!! 

Proitie dia di Aruba Beach Tennis 
Open 2016 la Iras di lomba 




CU casi 1200 participante, repre- 
sentando 32 pais, ayera a cuminsa 
riba Eagle Beach Aruba, e prome 
Aruba Beach Tennis Open. 

Un torneo, organisa hunto cu e 
federacion internacional di Ten- 
nis (ITF), cu ta carga e nomber 
“open” cu ta dune un posicion 
halto den tur otro competencia di 
Beach Tennis rond di mundo. Un 
torneo cu ya ta wordo organisa pa 
basta aña, pero cu e aña ald a haya 
un nomber nobo, cu e lo bai keda 
carga pa un tempo basta largo. 

Ayera a cuminsa e categoria di 
“singles” den diferente nivel: 
“fun”, “intermediate”, “advanced” 
como tambe “pro”. Esaki ta wordo 
hunga pa ambos femenino y mas- 
culino. 

Dialuna a tuma lugar e ronde nan 
pa clasifica p’asina aki por sigi pa 
e final cu lo tuma lugar awe, dia- 
mars 15 di november. E weganan 
ta cuminsa pa 9’or di mainta y lo 
termina awe nochi cu e final di 
“singles” den tur categoria. Awe 
tambe lo tin e categoria di hubenil 
entre tur e paisnan participante. 

Diaranson lo cuminsa den e cat- 
egoria di “mix doubles”, como 
tambe e ronde eliminatorio pa 
e categoria hubenil. Diahuebs 
tin Nations Cups cu ta duna tur 
pais participante e chens pa bira 
campeon pero e biaha aki repre- 
sentando nan pais, y no individu- 
almente. 

E competencia, cu tur hende ta 
prepara p’e, lo start diahuebs at- 
ardi cu e “qualification rounds” pa 
e ITF ranking. 

Akinan, atrobe den cada nivel, 
lo tin participante batayando pa 
wak ken ta logra drenta e “final 
draw” cu lo tuma lugar diabierna 
y diasabra p’asina yega na e final 
diadomingo 20 di november 2016. 

Atrobe nos ta remarca cu tin wega 
henter dia na Eagle Beach, cumin- 
sando pa 9’or di mainta y ta ter- 
mina pa lO’or di anochi. Ta boso 
falta pa yega. Nos ta warda boso. 
Entrada ta completamente gratis. 

E deporte di cricket a clausura e final 
di nan temporada cu e gran final entre 
Sta Cruz Lions y Oranjestad Tradewinds 


RECIENTEMENTE, e federadon di cricket, Aruba 
Cricket Association a finalisa nan temporada cu e gran- 
dioso final di e torneo nacional entre e dos ekipo Santa 
Cruz Lions y Oranjestad Tradewinds. 



E grandioso wega aki a tuma luga na Centro di Bario 
Brazil y tabata den cuadro di e celebracion di e ASU 
Olimpiada 2016. Mester bisa cu den un tremendo par- 
tido e ekipo di Oranjestad Tradewinds a resulta e ganado 
di e “ACA 2016 national tournament”. 

Na final presidente di ASU sr. Franca a otorga e meday- 
anan ganado na e ekiponan participante. 

E deporte di Cricket ta un wega hunga cu un bat diki 
y mas hancho cu uno di baseball y un bala esald entre 
dos ekipo di 11 hungado riba un tereno rectangular cu 
un largura di 22 yarda. 

Cada ekipo lo haya turno pa bati y trata na anota careda, 
mientras cu e resto di hungado di e otro ekipo ta riba 
tereno. Esunnan cu ta afilia tin un lansando cu ta tira e 
bala unda e ta purba na out mas batiado cu ta posibel. 
Ora cu tur batiado sali out e rolnan ta cambia. 

Cricket a wordo hunga pa prome biaha den siglo 16 na 
Sur di Inglatera y na Aruba den pasado e tabata masha 
popular dor di e habitantenan di habla Ingles di isla 
ariba. 

Un danki na Lotto, e Loteria di Aruba pa medio di 
Comision di Subsidio cu a subsidia e campeonato di na- 
cional di cricket organisa pa 7\ruba Cricket Association. 


Cu ayudo di Lotto 

Aruba Triathlon Associalion lo organisa nan 
ultimo Guardian Group OFF Road Duathlon 2016 



DIADOMINGO 

awor 27 di november, 
Aruba Triathlon Asso- 
ciation lo organisa nan 
ultimo actividad pa loke 
ta e calendario deportivo 
di aña 2016. 

Despues cu algun siman 
atras a organisa un exi- 
toso Off Road Triathlon, 
e federacion lo clausura e 
aña exitoso di e tempora- 
da 2016 cu un tremendo 
Off Road Duathlon. 

E actividad di Off Road 
Duathlon lo inicia 7’or 
di mainta na Arashi y lo 


por competi den e catego- 
rianan di mucha, junior 
y adulto, por participa 
Individual of den Team 
di Relevo. 

E distancia cu lo wordo 
recori ta como lo siguien- 
te mucha te cu 14 aña lo 
core 2.2 lon-bais 7.2 lcm 
- core 1.3 km, mientras 
den Junior/Adulto esaki 
lo ta core 4.4 lon - bais 
14.4 km - core 2.6 km. 

E deporte di triatlon a 
conoce sigur un tremen- 
do aña deportivo 2016, 
casi tur luna tabatin un of 


mas evento di triatlon y/ 
of duathlon, mientras cu 
e participacion cada bes 
a bira mas grandi. 

Tambe internacional- 
mente nos atletanan di 


triatlon a sa na haci un 
bon papel, tanto den 
mucha, junior y elite. Un 
palabra di pabien sigur 
na e federacion di Aruba 
Triathlon Association. 


Un danki na Lotto, e Lo- 
teria di Aruba pa medio 
di Comision di Subsidio 
cu a subsidia e evento 
di Off Raod Duthlon 
organisa pa Aruba Triath- 
lon Association. 

Final di weganan Panamericano Beach Tennis 2016 

Brazil la keda domina den nes region 




DIAJDOMINGO ultimo a tuma lugar e 
final di e weganan Panamericano 2016, cual 
a tuma lugar na Eagle Beach Aruba. A hasi 
uzo di e centercourt y e “set up” completo cu 
lo wordo uza e siman aki pa e Aruba Beach 
Tennis Open 2016, e torneo di mas grandi 
di mundo den e deporte di Beach Tennis. 

Desde un principio por a tuma nota cu e 
ekipo di Brazil a bin ful prepara pa defende 
nan titulo di 3 aña consecutivo. Durante 
algun wega di e semi final a duda cu esaki lo 
ta e caso, pero na tur ocasion di nobo nan a 
logra termina e weganan y bay cu e triunfo. 
Asina a yega na e final nan diadomingo, 
den e categoria di “doubles” masculino, fe- 
menino y tambe mixto. Den tur 3 categoria 
e final a bay entre 2 ekipo di Brazil. 

Den e categoria femenino, nos a wak e 4 
“rival” nan di semper di e pais Brazil. Ald 
ta traha di e duo Joana Cortez (4) y Rafa- 
ella Miller (7) contra e otro ekipo di Brazil 
forma pa Samantha Barijan (19) y Flavia 
Muñiz (21). 

Aña pasa Joana a gana e torneo aki hunto 
cu Samantha, pero federacion di tennis na 
Brazil a traha otro ekipo e aña aki, mirando 
e standing actual di cada un hungador. 

Pa nos duna un indicacion na kico nos ta 
referi ta standing, esaki ta bo ranking riba 
ITF su ranking. Esaki nos tin tras di cada 
hungador su nomber (x). 


Den un final cu a bay 3 set, Joana y Rafaella 
a logra keda cu e titulo di campeon ganando 
Flavia y Samantha cu e score di 5-7 /6-1 
/ 6-3. E ekipo di Joana y Rafaella ta actual 
campeonnan Mundial tambe, titulo cu nan 
a gana den juli ultimo na Italia. 

Pa loke ta e masculinonan, un cara super 
conoci na Aruba y sigur stima pa hopi, Vini 
Font (10) a forma ekipo cu Vini Chaparro 
(83), kende nan a hunga e final contra un 
duo cu a bin ta creciendo den e deporte di 
Beach Tennis den e ultimo aña. 

Ta trata aki di Diogo Carneiro (28) y Ralff 
Abreu (26). Na final, despues di 3 set atrobe, 
e duo di Diogo y Ralff ta sali vencedor cu e 
score di 6-3 / 6-7 / 6-3. 

Categoria mixto tambe a bai entre 2 ekipo 
di Brazil cu a wordo forma pa Vini Font y 
Joana Cortez contra Diogo Cameiro y Flavia 
Muñiz. 

E mes un 2 eldpo nan cu a hunga e final 
den 2015y cu den 2016 a keda cu e mes 
un resultado cual Vini y Joana a gana. Por 
menciona cu nan tabata e ganador nan den 
2014 tambe. E Victoria a bai den 2 set cu e 
score nan di 6-3 / 6-1. 

Ta bon pa remarca cu tin un competencia 
regional e hungadornan participante no ta 
gana sen sino punto cual ta juda nan cu nan 
ITF ranking mundialmente. 


Na e mes un momento nos Ider informa cu 
Aruba ta e pais selecta pa ITF pa organisa 
e weganan Panamericano pa 3 aña sigui, 
cu otro palabra cu nos lo por admira e 
torneo aki den 2017 <Sc 2018 tambe. Un 
campeonato cu ta carga e titulo di “regional 
championship” den e mundo di beach ten- 
nis. Banda di e Panamerican Championship 
nos tin World Team Championship cual ta 
tuma lugar na Russia, despues di esald ta sigi 
pa World Championship cu ta tuma lugar 
na Italia, sigi pa European Championship 
cual ta cambia tur aña di anfitrion y e ultimo 
championship ta tuma lugar na Aruba. 

Pero, cu e final di e weganan Panamericano, 
no ta nifica cu beach tennis a caba pa e aña 
aki. Dialuna ultimo a cuminsa e compenten- 
cia internacional di Beach Tennis mas spera 
pa cada hungador, cual ta e ITF Toumament 
cu a cuminsa dialuna ultimo na Eagle Beach. 
Tur dia tin weganan cu ta cuminsa pa 9’or 
di mainta cu ta termina te lO’or di anochi. 

Henter e siman lo por presencia un total di 
1200 participante, 32 pais, cu lo competi pa 
wak ken ta bay cu e premio di mas grandi. 
Un premio total di 40 mil dollar pa reparti 
den diferente categoria. Nos ta haci un in- 
vitation un biaha mas pa henter Aruba pa 
pasa na Eagle Beach. 

E weganan lo continua te cu diadomingo 20 
di november 2016. 

